title: Byla C-495/06 P 2007 m. spalio 25 d. Teisingumo Teismo nutartis Bart Nijs prieš Europos Bendrijų audito rūmus (Apeliacinis skundas — Pareigų paaukštinimas — 2003 m. pareigų paaukštinimo procedūra — Tarnybinės veiklos vertinimo ataskaita — Sprendimas, kuriuo galutinai patvirtinta vertinimo ataskaita — Sprendimas paaukštinti kitą pareigūną į vertėjo-revizoriaus pareigas — Prašymas atlyginti žalą — Iš dalies akivaizdžiai nepriimtinas ir iš dalies akivaizdžiai nepagrįstas apeliacinis skundas)

text:
               26.1.2008

               LT

               Europos Sąjungos oficialusis leidinys

               C 22/18

         2007 m. spalio 25 d. Teisingumo Teismo nutartis Bart Nijs prieš Europos Bendrijų audito rūmus

   (Byla C-495/06 P) (1)

   (Apeliacinis skundas - Pareigų paaukštinimas - 2003 m. pareigų paaukštinimo procedūra - Tarnybinės veiklos vertinimo ataskaita - Sprendimas, kuriuo galutinai patvirtinta vertinimo ataskaita - Sprendimas paaukštinti kitą pareigūną į vertėjo-revizoriaus pareigas - Prašymas atlyginti žalą - Iš dalies akivaizdžiai nepriimtinas ir iš dalies akivaizdžiai nepagrįstas apeliacinis skundas)
   (2008/C 22/35)
   Proceso kalba: prancūzų
   Šalys

      Ieškovas: Bart Nijs, atstovaujamas advokato F. Rollinger

      Kita proceso šalis: Europos Bendrijų audito rūmai, atstovaujami T. Kennedy
   Dalykas
   Apeliacinis skundas, pateiktas dėl 2006 m. spalio 3 d. Pirmosios instancijos teismo (antroji kolegija) sprendimo Nijs prieš Audito Rūmus (T-171/05), kuriuo Pirmosios instancijos teismas atmetė, tiek, kiek šis ieškinys paremtas kitais nei motyvų nenurodymas pagrindais, ieškinį dėl, pirma, sprendimo parengti galutinę ieškovo 2003 m. vertinimo ataskaitą, sprendimo suteikti ieškovui nuopelnų balus vykdant 2003 m. paaukštinimo procedūrą, sprendimo jo nepaaukštinti 2004 m. bei sprendimo atmesti skundą dėl šių sprendimų panaikinimo, ir, antra, dėl patirtos žalos atlyginimo.
   Rezoliucinė dalis

               1.

               Atmesti apeliacinį skundą.

               2.

               Priteisti iš B. Nijs bylinėjimosi išlaidas.

      (1)  OL C 42, 2007 2 24.


title: Byla T-205/12: 2012 m. gegužės 16 d. pareikštas ieškinys byloje GRE prieš VRDT — Villiger Söhne (LIBERTE american blend)

text:
               14.7.2012

               LT

               Europos Sąjungos oficialusis leidinys

               C 209/10

         2012 m. gegužės 16 d. pareikštas ieškinys byloje GRE prieš VRDT — Villiger Söhne (LIBERTE american blend)

   (Byla T-205/12)
   2012/C 209/17
   Kalba, kuria surašytas ieškinys: vokiečių

      Šalys

      Ieškovė: GRE Grand River Enterprises Deutschland GmbH (Kloster Lehnin, Vokietija), atstovaujama advokačių I. Memmler ir S. Schulz

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Villiger Söhne GmbH (Waldshut-Tiengen, Vokietija)

      Reikalavimai

   Ieškovė Bendrojo Teismo prašo:

               —

               panaikinti 2012 m. kovo 1 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 387/2011-1;

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: vaizdinis prekių ženklas „LIBERTE american blend“ 34 klasės prekėms (registracijos paraiška Nr. 7 481 211)

      Prekių ženklo ar žymens, kuriuo remtasi per protesto procedūrą, savininkė: Villiger Söhne GmbH

      Prekių ženklas ar žymuo, kuriuo remiamasi: žodinis prekių ženklas „LA LIBERTAD“ ir vaizdinis prekių ženklas „La LIBERTAD“ 14 ir 34 klasių prekėms

      Protestų skyriaus sprendimas: patenkinti protestą

      Apeliacinės tarybos sprendimas: atmesti apeliaciją

      Ieškinio pagrindai: Reglamento Nr. 207/2009 8 straipsnio 1 dalies b punkto pažeidimas


title: Byla T-533/93: 2009 m. kovo 3 d. Pirmosios instancijos teismo nutartis byloje Bouma ir kt. prieš Tarybą ir Komisiją

text:
               18.4.2009

               LT

               Europos Sąjungos oficialusis leidinys

               C 90/38

         2009 m. kovo 3 d. Pirmosios instancijos teismo nutartis byloje Bouma ir kt. prieš Tarybą ir Komisiją
   (Byla T-533/93) (1)

   2009/C 90/58

      Proceso kalba: olandų

   Aštuntosios kolegijos pirmininkas nutartimi nurodė išbraukti bylą iš registro.

      (1)  OL C 334, 1993 12 9.


title: Byla T-188/13: 2014 m. lapkričio 12 d. Bendrojo Teismo sprendimas byloje Murnauer Markenvertrieb/VRDT – Healing Herbs (NOTFALL) (Bendrijos prekių ženklas — Registracijos pripažinimo negaliojančia procedūra — Žodinis Bendrijos prekių ženklas NOTFALL — Absoliutūs atmetimo pagrindai — Apibūdinamasis požymis — Skiriamojo požymio nebuvimas — Reglamento (EB) Nr. 207/2009 52 straipsnio 1 dalies a punktas ir 7 straipsnio 1 dalies b ir c punktai — Vienodas požiūris)

text:
               22.12.2014

               LT

               Europos Sąjungos oficialusis leidinys

               C 462/23

         2014 m. lapkričio 12 d. Bendrojo Teismo sprendimas byloje Murnauer Markenvertrieb/VRDT – Healing Herbs (NOTFALL)

   (Byla T-188/13) (1)

   ((Bendrijos prekių ženklas - Registracijos pripažinimo negaliojančia procedūra - Žodinis Bendrijos prekių ženklas NOTFALL - Absoliutūs atmetimo pagrindai - Apibūdinamasis požymis - Skiriamojo požymio nebuvimas - Reglamento (EB) Nr. 207/2009 52 straipsnio 1 dalies a punktas ir 7 straipsnio 1 dalies b ir c punktai - Vienodas požiūris))
   (2014/C 462/36)
   Proceso kalba: vokiečių

      Šalys

      Ieškovė: Murnauer Markenvertrieb GmbH (Ėgelsbachas, Vokietija), atstovaujama advokatų F. Traub ir H. Daniel

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Poch

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Healing Herbs Ltd (Walterstone, Jungtinė Karalystė), atstovaujama advokato R. Price

      Dalykas

   Ieškinys dėl 2013 m. vasario 4 d. VRDT ketvirtosios apeliacinės tarybos sprendimo (byla R 132/2012-4), susijusio su registracijos pripažinimo negaliojančia procedūra tarp Healing Herbs Ltd ir Murnauer Markenvertrieb GmbH.

      Rezoliucinė dalis

               1.

               Atmesti ieškinį.

               2.

               Murnauer Markenvertrieb GmbH padengia savo, Vidaus rinkos derinimo tarnybos (prekių ženklams ir pramoniniam dizainui) (VRDT) ir Healing Herbs Ltd. bylinėjimosi išlaidas.

      (1)  OL C 156, 2013 6 1.


title: Byla C-142/15 P: 2015 m. kovo 24 d. SolarWorld AG pateiktas apeliacinis skundas dėl 2015 m. sausio 14 d. Bendrojo Teismo (penktoji kolegija) priimtos nutarties byloje T-507/13, SolarWorld AG ir kt./Europos Komisija

text:
               8.6.2015

               LT

               Europos Sąjungos oficialusis leidinys

               C 190/5

         2015 m. kovo 24 d.SolarWorld AG pateiktas apeliacinis skundas dėl 2015 m. sausio 14 d. Bendrojo Teismo (penktoji kolegija) priimtos nutarties byloje T-507/13, SolarWorld AG ir kt./Europos Komisija

   (Byla C-142/15 P)
   (2015/C 190/05)
   Proceso kalba: anglų

      Šalys

      Apeliantė: SolarWorld AG, atstovaujama advokato L. Ruessmann ir solisitoriaus J. Beck

      Kitos proceso šalys: Europos Komisija,

      Brandoni solare SpA,

      Global Sun Ltd,

      Silicio Solar, SAU,

      Solaria Energia y Medio Ambiente, SA

      Apeliantės reikalavimai

   Apeliantė Teisingumo Teismo prašo:

               —

               pripažinti apeliacinį skundą priimtinu ir tinkamai pagrįstu,

               —

               panaikinti Bendrojo Teismo nutartį byloje T-507/13,

               —

               pripažinti, kad ieškinys dėl panaikinimo byloje T-507/13 nepriimtinas, ir

               —

               grąžinti bylą Bendrajam Teismui, kad šis priimtų sprendimą dėl ieškinio dėl panaikinimo esmės.

      Apeliacinio skundo pagrindai ir pagrindiniai argumentai

   Savo apeliacinį skundą apeliantė grindžia toliau nurodytais argumentais.
   Bendrasis Teismas padarė klaidą, kai nusprendė, kad Komisijos sprendimas 2013/423/ES (1) nėra tiesiogiai susijęs su apeliante, nes jis neturi tiesioginio poveikio apeliantės teisinei padėčiai ir reikėjo numatyti priemones jam įgyvendinti.

               —

               Bendrasis Teismas padarė klaidą, kai nusprendė, kad Komisijos sprendimas 2013/423/ES nebuvo tiesiogiai susijęs su apeliante, nes jis buvo įgyvendintas Reglamentu Nr. 748/2013 (2). Reglamentas Nr. 748/2013 yra Sprendimą 2013/423/ES patvirtinantis aktas. Todėl apeliantė turėjo tiesiogiai ginčyti Sprendimą 2013/423/ES.

               —

               Bendrojo Teismo išvada, kad reikia nustatyti Sprendimo 2013/423/ES įgyvendinimo priemones, yra klaidinga, nes Bendrasis Teismas nenagrinėjo klausimo, ar, priimdama Reglamentą Nr. 748/2013, Komisija turėjo kokią nors diskreciją ir ar Sprendimas 2013/423/ES, kiek tai susiję su apeliante, įgyvendintas automatiškai (iš tikrųjų taip ir buvo).

      (1)  2013 m. rugpjūčio 2 d. Komisijos sprendimas, kuriuo priimamas pasiūlytas įsipareigojimas, susijęs su antidempingo tyrimu dėl importuojamų Kinijos Liaudies Respublikos kilmės arba iš jos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų ir plokštelių) (OL L 209, p. 26).

      (2)  2013 m. rugpjūčio 2 d. Komisijos reglamentas, kuriuo iš dalies keičiamas Reglamentas (ES) Nr. 513/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams ir plokštelėms) nustatomas laikinasis antidempingo muitas (OL L 209, p. 1).


title: Byla T-23/09 2009 m. sausio 21 d. pareikštas ieškinys byloje CNOP ir CCG prieš Komisiją

text:
               7.3.2009

               LT

               Europos Sąjungos oficialusis leidinys

               C 55/49

         2009 m. sausio 21 d. pareikštas ieškinys byloje CNOP ir CCG prieš Komisiją

   (Byla T-23/09)
   (2009/C 55/88)
   Proceso kalba: prancūzų
   Šalys

      Ieškovės: Conseil National de l'Ordre des Pharmaciens (CNOP) (Paryžius, Prancūzija), Conseil Central de la Section G de l'Ordre National des Pharmaciens (CCG) (Paryžius, Prancūzija), atstovaujamos advokatų Y.-R. Guillou, H. Speyart ir T. Verstraeten

      Atsakovė: Europos Bendrijų Komisija
   Ieškovių reikalavimai

               —

               Panaikinti ginčijamą sprendimą.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškovės prašo panaikinti 2008 m. spalio 29 d. Komisijos sprendimą C(2008) 6494, kuriuo Komisija pagal Reglamento Nr. 1/2003 (1) 20 straipsnio 4 dalį nurodė ieškovėms atlikti patikrinimą dėl jų dalyvavimo susitarimuose ar suderintuose veiksmuose ir (arba) tariamo jų vykdymo, pažeidžiant EB 81 straipsnį ir (arba) EB 82 straipsnį.
   Šie veiksmai visų pirma pasireiškia sprendimų, kuriais siekiama sukliudyti farmacininkams ir (arba) juridiniams asmenims patekti į biomedicininės analizės paslaugų rinką, apriboti jų veiklą šioje rinkoje ar juos išstumti iš šios rinkos, forma, būtent farmacininkų ir (arba) juridinių asmenų norinčių teikti biomedicininės analizės paslaugas neįrašymu į skyriaus G Sąrašą ir jų registracijos Sąraše neatnaujinimu.
   Pagrįsdamos savo ieškinius ieškovės nurodo tris pagrindus, susijusius su:

               —

               principo pagal kurį Bendrijos institucijų sprendimai turi būti skiriami tik subjektams, kurie turi teisinį subjektiškumą, pažeidimu, nes Ordre National des Pharmaciens taip pat buvo adresuotas ginčijamas sprendimas, nors ji neturėjo teisinio subjektiškumo,

               —

               pareigos motyvuoti pažeidimu, nes Komisija aiškiai neidentifikavo įmonės, kurią būtų galima laikyti įmone ar įmonių asociacija Reglamento Nr. 1/2003 20 straipsnio 4 dalies prasme ir nenurodė tokį kvalifikavimą pateisinančių priežasčių,

               —

               Reglamento Nr. 1/2003 20 straipsnio 4 dalies pažeidimu tiek, kiek nei ieškovės, nei Ordre National des Pharmaciens i) nėra įmonės, nes jos nevykdo jokios ekonominės veiklos, arba ii) negalėtų būti kvalifikuojamos kaip įmonių asociacijos, nes jos jungia narius, kurie nevykdo ekonominės veiklos ir neatitinka identifikuojant įmonių asociaciją taikomų reikalavimų, kuriuos nustatė Teisingumo Teismas profesinių asociacijų vykdančių viešąsias užduotis atveju.

      (1)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1; 2004 m. specialusis leidimas lietuvių k., 8 sk., 2 t., p. 205).


title: Byla C-272/12 P: 2013 m. gruodžio 10 d. Teisingumo Teismo (didžioji kolegija) sprendimas byloje Europos Komisija prieš Airiją, Prancūzijos Respubliką, Italijos Respubliką, Eurallumina SpA, Aughinish Alumina Ltd (Apeliacinis skundas — Valstybės pagalba — Mineralinės alyvos neapmokestinimas akcizo mokesčiu — Teismo iniciatyva — Sąjungos teismo iniciatyva iškeltas pagrindas — Mokesčių suderinimo ir valstybės pagalbos kontrolės santykis — Tarybos ir Komisijos kompetencija — Teisinio saugumo principas — Sąjungos teisės aktų teisėtumo prezumpcija)

text:
               15.2.2014

               LT

               Europos Sąjungos oficialusis leidinys

               C 45/9

         2013 m. gruodžio 10 d. Teisingumo Teismo (didžioji kolegija) sprendimas byloje Europos Komisija prieš Airiją, Prancūzijos Respubliką, Italijos Respubliką, Eurallumina SpA, Aughinish Alumina Ltd

   (Byla C-272/12 P) (1)

   (Apeliacinis skundas - Valstybės pagalba - Mineralinės alyvos neapmokestinimas akcizo mokesčiu - Teismo iniciatyva - Sąjungos teismo iniciatyva iškeltas pagrindas - Mokesčių suderinimo ir valstybės pagalbos kontrolės santykis - Tarybos ir Komisijos kompetencija - Teisinio saugumo principas - Sąjungos teisės aktų teisėtumo prezumpcija)
   2014/C 45/16
   Proceso kalba: prancūzų

      Šalys

      Apeliantė: Europos Komisija, atstovaujama V. Di Bucci, G. Conte, D. Grespan, N. Khan ir K. Walkerová

      Kitos proceso šalys: Airija, atstovaujama E. Creedon, padedamo SC P. McGarry, Prancūzijos Respublika, atstovaujama G. de Bergues ir iš pradžių J. Gstalter, vėliau — N. Rouam, Italijos Respublika, atstovaujama G. Palmieri, padedamos avvocato dello Stato G. Aiello, Eurallumina SpA, atstovaujama R. Denton, A. Stratakis ir solisitorių L. Martin Alegi ir L. Philippou, Aughinish Alumina Ltd, atstovaujama C. Waterson ir solisitorių C. Little ir J. Handoll

      Dalykas

   Apeliacinis skundas dėl 2012 m. kovo 21 d. Bendrojo Teismo (ketvirtoji išplėstinė kolegija) sprendimo Airija ir kt. prieš Komisiją (sujungtos bylos T-50/06 RENV, T-56/06 RENV, T-60/06 RENV, T-62/06 RENV ir T-69/06 RENV), kuriuo Bendrasis Teismas panaikino 2005 m. gruodžio 7 d. Komisijos sprendimą 2006/323/EB dėl mineralinės alyvos, naudojamos kaip kuras aliuminio oksido gamyboje Gardanne, Shannon regione ir Sardinijoje, neapmokestinimo akcizo mokesčiu Prancūzijoje, Airijoje ir Italijoje (OL L 119, 2006, p. 12) — Teisės klaidos — Bendrojo Teismo kompetencijos nebuvimas — Proceso taisyklių pažeidimai, padarę žalos Komisijos interesams — Teismo iniciatyva — EB 87, EB 88 straipsnių ir Teisingumo Teismo statuto 61 straipsnio antros pastraipos pažeidimas — Valstybės pagalbos sąvoka — Ginčijamo atleidimo nuo mokesčio priskyrimas valstybėms narėms arba Tarybai — Mokesčių suderinimo ir valstybės pagalbos ryšys — Teisinio saugumo principas — Teisėtumo prezumpcija — Gero administravimo principas.

      Rezoliucinė dalis

               1.

               Panaikinti 2012 m. kovo 21 d. Europos Sąjungos Bendrojo Teismo sprendimą Airija ir kt. prieš Komisiją (T-50/06 RENV, T-56/06 RENV, T-60/06 RENV, T-62/06 RENV ir T-69/06 RENV).

               2.

               Sujungtas bylas T-50/06 RENV, T-56/06 RENV, T-60/06 RENV, T-62/06 RENV ir T-69/06 RENV grąžinti Europos Sąjungos Bendrajam Teismui.

               3.

               Atidėti klausimo dėl bylinėjimosi išlaidų nagrinėjimą.

      (1)  OL C 235, 2012 8 4.


title: Byla C-182/09: 2010 m. birželio 3 d. Teisingumo Teismo pirmosios kolegijos pirmininko nutartis byloje ( High Court of Justice in Northern Ireland, Queen's Bench Division (Jungtinė Karalystė)) prašymas priimti prejudicinį sprendimą) S eaport (NI) Ltd prieš Department of the Environment for Northern Ireland

text:
               18.12.2010

               LT

               Europos Sąjungos oficialusis leidinys

               C 346/37

         2010 m. birželio 3 d. Teisingumo Teismo pirmosios kolegijos pirmininko nutartis byloje (High Court of Justice in Northern Ireland, Queen's Bench Division (Jungtinė Karalystė)) prašymas priimti prejudicinį sprendimą) Seaport (NI) Ltd prieš Department of the Environment for Northern Ireland

   (Byla C-182/09) (1)

   ()
   2010/C 346/66
   Proceso kalba: anglų
   Pirmosios kolegijos pirmininkas nutartimi nurodė išbraukti bylą iš registro.

      (1)  OL C 193, 2009 8 15.


title: Byla C-215/05 P  2005 m. kovo 21 d.  Théodoros Papoulakos pateiktas apeliacinis skundas dėl  2001 m. lapkričio 26 d.  Pirmosios instancijos teismo (pirmoji kolegija) priimtos nutarties byloje T-248/01  Théodoros Papoulakos prieš Italijos Respubliką ir Europos Bendrijų Komisiją

text:
               15.7.2006

               LT

               Europos Sąjungos oficialusis leidinys

               C 165/12

         2005 m. kovo 21 d. Théodoros Papoulakos pateiktas apeliacinis skundas dėl 2001 m. lapkričio 26 d. Pirmosios instancijos teismo (pirmoji kolegija) priimtos nutarties byloje T-248/01 Théodoros Papoulakos prieš Italijos Respubliką ir Europos Bendrijų Komisiją

   (Byla C-215/05 P)
   (2006/C 165/20)
   Proceso kalba: graikų
   Šalys

      Ieškovas: Théodoros Papoulakos, atstovaujamas advokato D. Koutouvalis

      Atsakovės: Italijos Respublika ir Europos Bendrijų Komisija
   2006 m. vasario 2 d. Nutartimi Teisingumo Teismas (penktoji kolegija) atmetė apeliacinį skundą kaip nepriimtiną.


title: Byla C-627/15: 2015 m. lapkričio 23 d. Judecătoria Câmpulung (Rumunija) pateiktas prašymas priimti prejudicinį sprendimą byloje Dumitru Gavrilescu, Liana Gavrilescu/SC Volksbank România SA, SC Volksbank România SA – sucursala Câmpulung

text:
               10.5.2016

               LT

               Europos Sąjungos oficialusis leidinys

               C 165/4

         2015 m. lapkričio 23 d.Judecătoria Câmpulung (Rumunija) pateiktas prašymas priimti prejudicinį sprendimą byloje Dumitru Gavrilescu, Liana Gavrilescu/SC Volksbank România SA, SC Volksbank România SA – sucursala Câmpulung

   (Byla C-627/15)
   (2016/C 165/05)
   Proceso kalba: rumunų

      Prašymą priimti prejudicinį sprendimą pateikęs teismas

      Judecătoria Câmpulung

      Šalys pagrindinėje byloje

      Ieškovai: Dumitru Gavrilescu, Liana Gavrilescu

      Atsakovės: SC Volksbank România SA, SC Volksbank România SA – sucursala Câmpulung

      Prejudiciniai klausimai

               1.

               Ar 1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais (1) 4 straipsnio 2 dalis aiškintina taip, kad sąvokos „pagrindinis sutarties dalykas“ ir „kainos ir atlygio adekvatumas mainais suteiktoms paslaugoms ar prekėms“ apima į pardavėjo ar tiekėjo ir vartotojo sudarytą paskolos užsienio valiuta sutartį įtrauktą sąlygą, dėl kurios nebuvo atskirai derėtasi ir pagal kurią „valiutos keitimo kurso kitimo rizika“, t. y. galimas neigiamas poveikis, pasireiškiantis pareigos mokėti didesnę mėnesinę įmoką dėl valiutos keitimo kurso pasikeitimo, tenkančios jam sudarius paskolos sutartį ir grąžinant pagal paskolos sutartį kita valiuta nei nacionalinė Rumunijos valiuta išmokėtas sumas, padidėjimu, mokant mėnesines įmokas tenka tik skolininkui?

               2.

               Ar pagal Direktyvos 93/13 4 straipsnio 2 dalį vartotojo pareiga grąžinant paskolą padengti skirtumą, kuris susidaro dėl valiutos, kuria išduota paskola (Šveicarijos frankai), kurso padidėjimo, yra atlygis, kurio adekvatumas suteiktai paslaugai negali būti analizuojamas siekiant įvertinti jo nesąžiningumą?

               3.

               Jeigu atsakymas į pastarąjį klausimą yra toks, kad yra vertinamas tokios sąlygos nesąžiningumas, ar galima manyti, kad ši sąlyga atitinka šioje direktyvoje numatytus sąžiningumo, pusiausvyros ir skaidrumo reikalavimus ir suteikia vartotojui galimybę remiantis aiškiais ir suprantamais kriterijais numatyti iš tokios sąlygos išplaukiančias pasekmes jo atžvilgiu?

               4.

               Ar sutarties sąlyga, kaip antai įtvirtinta bendrųjų sutarties sąlygų 4.2 punkte, pagal kurią bankui suteikiama teisė konvertuoti Šveicarijos frankais išduotą paskolą į nacionalinę valiutą tuo atveju, jei keitimo kursas, palyginti su sutarties pasirašymo metu buvusiu kursu, padidėja daugiau kaip 10 %, siekiant apsaugoti banką nuo su valiutos keitimo kursu susijusios rizikos didėjimo, nors analogiška teisė vartotojui nesuteikiama, patenka į Direktyva 93/13 saugomą sritį, ar tokios sąlygos nesąžiningumas nevertinamas?

      (1)  OL L 95, p. 29; 2004 m. specialusis leidimas lietuvių k., 15 sk., 2 t., p. 288.


title: Byla F-49/07 2007 m. gegužės 23 d. pareikštas ieškinys byloje R prieš Komisiją

text:
               25.8.2007

               LT

               Europos Sąjungos oficialusis leidinys

               C 199/49

         2007 m. gegužės 23 d. pareikštas ieškinys byloje R prieš Komisiją

   (Byla F-49/07)
   (2007/C 199/96)
   Proceso kalba: prancūzų
   Šalys

      Ieškovas: R, atstovaujamas advokato O. Martins

      Atsakovė: Europos Bendrijų Komisija
   Ieškovo reikalavimai

               —

               Pripažinti ieškinį priimtinu.

               —

               Prireikus panaikinti 2007 m. vasario 13 d. sprendimą, kuriuo Komisija atmetė 2006 m. lapkričio 8 d. ieškovo skundą bei prašymą atlyginti žalą ir 2005 m. gruodžio 19 d. sprendimą.

               —

               Prireikus pripažinti niekiniu visą pareigūno stažo laikotarpį bei visus tokiu atveju sudaromus aktus ir (arba) panaikinti visus parengiamuosius bei įgyvendinančius arba pratęsiančius 2005 m. sausio 10 d. pareigūno stažo pabaigos ataskaitos ir ypač 2004 m. rugpjūčio 11 d. taip vadinamosios tarpinės ataskaitos poveikį aktus.

               —

               Prireikus panaikinti 2004 m. gegužės 18 d. parengtos „Tyrimų“ skyriaus laikinojo tarnautojo bandomojo laikotarpio pabaigos ataskaitos dalį, kurioje pateikiamos vertintojo pastabos.

               —

               Prireikus panaikinti 2005 m. liepos 20 d. DG ADMIN generalinio direktoriaus rezoliuciją atmesti ieškovo prašymą dėl pagalbos, pateiktą 2004 m. lapkričio 11 d. pagal Pareigūnų tarnybos nuostatų 24 straipsnį.

               —

               Atitinkamu atveju priteisti ieškovo naudai 2 500 000 eurų dydžio žalos atlyginimą.

               —

               Priteisti iš Komisijos bylinėjimosi išlaidas.

               —

               Prireikus paskatinti Komisiją draugiškai išspręsti ginčą pagal Teisingumo Teismo statuto I priedo 7 straipsnio 4 dalį.

         Ieškinio pagrindai ir pagrindiniai argumentai
   Ieškovas kaltina Komisiją padarius personalo valdymo klaidų, praleidimų ir netinkamai atlikus personalo valdymą, o tai ieškovo atžvilgiu yra neteisėtas elgesys, užtraukiantis šios institucijos atsakomybę. Ieškovas teigia, kad Komisija viršijo įgaliojimus ir daug kartų pažeidė esminius procedūrinius reikalavimus, teises į gynybą ir pareigą motyvuoti. Be to, prašomuose panaikinti aktuose yra akivaizdžių vertinimo klaidų ir jie pažeidžia Pareigūnų tarnybos nuostatų 26 straipsnį bei Reglamentą Nr. 45/2001 (1), pareigą padėti, kurią numato Pareigūnų tarnybos nuostatų 24 straipsnis, karjeros ir gero administravimo principus. Be to, ieškovas tapo psichologinio priekabiavimo auka.

      (1)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001, p. 1).


title: Byla C-498/13: 2013 m. rugsėjo 16 d. Symvoulio tis Epikrateias (Graikija) pateiktas prašymas priimti prejudicinį sprendimą byloje Agrooikosystimata EPE prieš Ypourgos Oikonomias kai Oikonomikon (Ekonomikos ir finansų ministerija), Ypourgos Agrotikis Anaptyxis kai Trofimon (Žemės ūkio plėtros ir maisto produktų ministerija), Perifereia Thessalias (Perifereiaki Enotita Magnisias) (Tesalijos regionas, Magnisijos regioninė apylinkė)

text:
               23.11.2013

               LT

               Europos Sąjungos oficialusis leidinys

               C 344/49

         2013 m. rugsėjo 16 d.Symvoulio tis Epikrateias (Graikija) pateiktas prašymas priimti prejudicinį sprendimą byloje Agrooikosystimata EPE prieš Ypourgos Oikonomias kai Oikonomikon (Ekonomikos ir finansų ministerija), Ypourgos Agrotikis Anaptyxis kai Trofimon (Žemės ūkio plėtros ir maisto produktų ministerija), Perifereia Thessalias (Perifereiaki Enotita Magnisias) (Tesalijos regionas, Magnisijos regioninė apylinkė)

   (Byla C-498/13)
   2013/C 344/85
   Proceso kalba: graikų

      Prašymą priimti prejudicinį sprendimą pateikęs teismas

      Symvoulio tis Epikrateias

      Šalys pagrindinėje byloje

      Apeliantė: Agrooikosystimata EPE

      Atsakovai: Ypourgos Oikonomias kai Oikonomikon (Ekonomikos ir finansų ministerija), Ypourgos Agrotikis Anaptyxis kai Trofimon (Žemės ūkio plėtros ir maisto produktų ministerija), Perifereia Thessalias (Perifereiaki Enotita Magnisias) (Tesalijos regionas, Magnisijos regioninė apylinkė)

      Prejudicinis klausimas

   Ar tam, kad, remiantis Reglamentu (EEB) Nr. 2078/92 (1) ir Reglamentu (EB) Nr. 746/96 (2), asmuo turėtų teisę dalyvauti ilgalaikėje žemės ūkio veiklos nutraukimo ariamoje žemės ūkio paskirties žemėje programoje, reikalingas ūkininko statusas, ar pakanka už šios žemės valdymą atsakingos bendrovės ekonominės rizikos prisiėmimo?

      (1)  1992 m. birželio 30 d. Tarybos reglamentas (EEB) Nr. 2078/92 dėl žemės ūkio gamybos būdų, suderinamų su aplinkos apsaugos ir kaimo vietovių išlaikymo reikalavimais (OL L 215, p. 85).

      (2)  1996 m. balandžio 24 d. Komisijos reglamentas (EB) Nr. 746/96, nustatantis Tarybos reglamento (EEB) Nr. 2078/92 dėl žemės ūkio gamybos būdų, suderinamų su aplinkos apsaugos ir kaimo vietovių išlaikymo reikalavimais, taikymo tvarką (OL L 102, p. 19).


title: Byla F-122/14: 2014 m. spalio 27 d. pareikštas ieškinys byloje ZZ/Komisija

text:
               12.1.2015

               LT

               Europos Sąjungos oficialusis leidinys

               C 7/58

         2014 m. spalio 27 d. pareikštas ieškinys byloje ZZ/Komisija

   (Byla F-122/14)
   (2015/C 007/74)
   Proceso kalba: prancūzų

      Šalys

      Ieškovas: ZZ, atstovaujamas advokatų J.-N. Louis, R. Metz ir D. Verbeke

      Atsakovė: Komisija

      Ginčo dalykas bei aprašymas

   Pirma, konstatavimas, kad 2013 m. spalio 22 d. Europos Parlamento ir Tarybos reglamentas (ES, Euratomas) Nr. 1023/2013, kuriuo iš dalies keičiami Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos yra netaikytinas tiek, kiek jame numatytas darbo užmokesčio patikslinimo metodo panaikinimas bei įvedamas solidarumo mokestis ir, antra, Tarybos sprendimo, pagal kurį nuo 2014 m. sausio 1 d. šis solidarumo mokestis taikomas ieškovo darbo užmokesčiui, nors jo darbo užmokestis netikslinimas už laikotarpį nuo 2014 m. sausio 1 d. iki 2015 m. birželio 30 d.

      Ieškovo reikalavimai

               —

               Konstatuoti, kad Reglamentas (ES, Euratomas) Nr. 1023/2013 netaikomas tiek, kiek jame numatytas Nuostatų XI priede nustatyto darbo užmokesčio patikslinimo metodo panaikinimas nuo 2013 m. liepos 1 d. iki 2015 m. birželio 30 d. ir tuo pačiu laikotarpiu nustatytas 6 % „solidarumo“ mokestis,

               —

               dėl šios priežasties panaikinti ginčijamą sprendimą,

               —

               priteisti iš Komisijos bylinėjimosi išlaidas.


title: Byla T-488/08: 2011 m. spalio 6 d. Bendrojo Teismo sprendimas byloje Galileo International Technology prieš VRDT — Galileo Sistemas y Servicios (GSS GALILEO SISTEMAS Y SERVICIOS) (Bendrijos prekių ženklas — Protesto procedūra — Vaizdinio Bendrijos prekių ženklo GSS GALILEO SISTEMAS Y SERVICIOS paraiška — Ankstesni žodiniai Bendrijos prekių ženklai GALILEO — Ankstesnis vaizdinis Bendrijos prekių ženklas powered by Galileo — Ankstesni vaizdiniai Bendrijos prekių ženklai GALILEO INTERNATIONAL — Santykinis atmetimo pagrindas — Galimybės supainioti nebuvimas — Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))

text:
               19.11.2011

               LT

               Europos Sąjungos oficialusis leidinys

               C 340/16

         2011 m. spalio 6 d. Bendrojo Teismo sprendimas byloje Galileo International Technology prieš VRDT — Galileo Sistemas y Servicios (GSS GALILEO SISTEMAS Y SERVICIOS)

   (Byla T-488/08) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo „GSS GALILEO SISTEMAS Y SERVICIOS“ paraiška - Ankstesni žodiniai Bendrijos prekių ženklai GALILEO - Ankstesnis vaizdinis Bendrijos prekių ženklas „powered by Galileo“ - Ankstesni vaizdiniai Bendrijos prekių ženklai „GALILEO INTERNATIONAL“ - Santykinis atmetimo pagrindas - Galimybės supainioti nebuvimas - Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))
   2011/C 340/30
   Proceso kalba: anglų

      Šalys

      Ieškovė: Galileo International Technology LLC (Bridžtaunas, Barbadosas), atstovaujama baristerio S. Malynicz, solisitorių M. Blair ir K. Gilbert

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama O. Mondéjar Ortuño ir P. Bullock

      Kita procedūros VRDT Apeliacinėje taryboje šalis: Galileo Sistemas y Servicios, SL (Madridas, Ispanija)

      Dalykas

   Ieškinys dėl 2008 m. rugpjūčio 28 d. VRDT ketvirtosios apeliacinės tarybos sprendimo (byla R 403/2006-4), susijusio su protesto procedūra tarp Galileo International Technology LLC ir Galileo Sistemas y Servicios, SL

      Rezoliucinė dalis

               1.

               Atmesti ieškinį.

               2.

               Priteisti iš Galileo International Technology, LLC bylinėjimosi išlaidas.

      (1)  OL C 19, 2009 1 24.


title: Byla C-243/06 2006 m. gegužės 30 d. Tribunal de commerce de Charleroi (Belgija) pateiktas prašymas priimti prejudicinį sprendimą byloje SA Sportng du Pays de Charleroi, G-14 Groupement des clubs de football européens prieš Federation internationale de football association (FIFA)

text:
               2.9.2006

               LT

               Europos Sąjungos oficialusis leidinys

               C 212/11

         2006 m. gegužės 30 d.Tribunal de commerce de Charleroi (Belgija) pateiktas prašymas priimti prejudicinį sprendimą byloje SA Sportng du Pays de Charleroi, G-14 Groupement des clubs de football européens prieš Federation internationale de football association (FIFA)

   (Byla C-243/06)
   (2006/C 212/18)
   Proceso kalba: prancūzų
   Prašymą priimti prejudicinį sprendimą pateikęs teismas

      Tribunal de commerce de Charleroi (Belgija)
   Šalys pagrindinėje byloje
   Ieškovai: SA Sporting du Pays de Charleroi, G-14 Groupement des clubs de football européens
   Atsakovė: Fédération internationale de football association (FIFA)
   Prejudicinis klausimas
   Ar įpareigojimai, kurios klubams ir futbolo žaidėjams, turintiems darbo sutartį su šiais klubais, nustato FIFA įstatų ir reglamentų nuostatos dėl privalomo ir nemokamo žaidėjų perleidimo nacionalinėms federacijoms bei dėl vienašališko ir privalomo tarptautinio suderinto rungtynių kalendoriaus nustatymo, yra neleistini konkurencijos apribojimai ir piktnaudžiavimas dominuojančia padėtimi arba sudaro kliūtis neribotai naudotis EB sutarties užtikrinamomis pagrindinėmis laisvėmis, ir todėl prieštarauja Sutarties 81 ir 82 straipsniams arba kuriai nors kitai Bendrijos teisės nuostatai, visų pirma Sutarties 39 ir 49 straipsniams?


title: Byla T-696/14 P: 2014 m. rugsėjo 22 d. Bernat Montagut Viladot pateiktas apeliacinis skundas dėl 2014 m. liepos 15 d. Tarnautojų teismo sprendimo byloje F-160/12 Montagut/Komisija

text:
               17.11.2014

               LT

               Europos Sąjungos oficialusis leidinys

               C 409/58

         2014 m. rugsėjo 22 d. Bernat Montagut Viladot pateiktas apeliacinis skundas dėl 2014 m. liepos 15 d. Tarnautojų teismo sprendimo byloje F-160/12 Montagut/Komisija

   (Byla T-696/14 P)
   2014/C 409/79
   Proceso kalba: ispanų

      Šalys

      Apeliantas: Bernat Montagut Viladot (Scharbekas, Belgija), atstovaujamas advokatų F. Rodríguez-Gigirey Pérez ir J. Simón Sánchez

      Kita proceso šalis: Europos Komisija

      Reikalavimai

   Apeliantas Bendrojo Teismo prašo:

               —

               Panaikinti 2014 m. liepos 15 d. Tarnautojų teismo sprendimą byloje F-160/12, Montagut/Komisija;

               —

               Patenkinti B. Montagut Viladot ieškinį byloje F-160/12, pripažinus jį priimtinu ir pagrįstu;

               —

               Patenkinti B. Montagut Viladot pirmojoje instancijoje pateiktus reikalavimus pagal Procedūros reglamento 139 straipsnį ir panaikinti 2012 m. vasario 8 d. sprendimą neįtraukti B. Montagut Viladot į atrinktų kandidatų rezervo sąrašą, ir

               —

               priteisti iš atsakovės bylinėjimosi išlaidas.

      Apeliacinio skundo pagrindai ir pagrindiniai argumentai

   Šis apeliacinis skundas pateiktas dėl 2014 m. liepos 15 d. Tarnautojų teismo pirmąja instancija priimto sprendimo byloje F-160/12, Montagut Viladot/Komisija, kuriuo atmestas apelianto skundas dėl konkurso EPSO/AD/206/11 (AD 5) atrankos komisijos sprendimo neįtraukti jo pavardės į šio konkurso rezervo sąrašą.
   Grįsdamas apeliacinį skundą, apeliantas remiasi trimis pagrindais.

               1.

               Pirmasis apeliacinio skundo pagrindas susijęs su pirmosios instancijos teismo padaryta teisės klaida aiškinant pranešimo apie konkursą priedo 3.2 punkto reikalavimus ir Ispanijos teisės aktus dėl universitetų diplomų.

                           —

                           Šiuo pagrindu teigiama, kad Tarnautojų teismas nagrinėjo tik tai, kad B. Montagut universiteto diplomas nėra „oficialus diplomas“, – nors apeliantas to nei ginčijo, nei neigė, – ir nepaisydamas savo paties praktikos neatsižvelgė į tai, kad B. Montagut diplomas yra universiteto diplomas, kaip reikalaujama konkurse – „diplomu patvirtintas bent trejų metų universitetinis išsilavinimas“.

               2.

               Antrasis apeliacinio skundo pagrindas susijęs su teisinio saugumo principo pažeidimu

                           —

                           Šiuo pagrindu teigiama, kad Tarnautojų teismo sprendime Ispanijos teisės nuostatos – Universitetų įstatymas 6/2001 – nebuvo pakankamai ir išsamiai išnagrinėtos, kiek tai susiję B. Montagut universiteto diplomu, kad šis galėtų būti įtrauktas į rezervo sąrašą, nesivadovauta jo paties praktika panašiose bylose (Thomé/Komisija, F-97/12), nesivadovauta pranešimo apie konkursą sąlygomis, kaip numatyta pranešimo apie konkursą priedo 3.2 punkto reikalavimuose.

               3.

               Trečiasis apeliacinio skundo pagrindas susijęs su teisėtų lūkesčių apsaugos principo pažeidimu

                           —

                           Šiuo pagrindu teigiama, kad Tarnautojų teismo sprendime iš esmės neįvertinti B. Montagut teisėti lūkesčiai būti įtrauktam į rezervo sąrašą remiantis 2011 m. rugpjūčio 12 d. pranešimu; teismo sprendime nagrinėtas tik taikytinų teisės normų laikymasis.


title: Byla F-48/14: 2014 m. gegužės 22 d. pareikštas ieškinys byloje ZZ/Komisija

text:
               21.7.2014

               LT

               Europos Sąjungos oficialusis leidinys

               C 235/35

         2014 m. gegužės 22 d. pareikštas ieškinys byloje ZZ/Komisija

   (Byla F-48/14)
   2014/C 235/47
   Proceso kalba: prancūzų

      Šalys

      Ieškovė: ZZ, atstovaujama advokato R. Duta

      Atsakovė: Europos Komisija

      Ginčo dalykas bei aprašymas

   Pirma, 2014 m. vasario 14 d. atrankos komisijos, sudarytos per atrankos procedūrą EU Careers EPSO/AD/177/10-AUDIT2013-Administrateurs-AD5, sprendimo, kuriuo po išnagrinėjimo iš naujo patvirtintas 2013 m. spalio 3 d. atrankos komisijos pirminis sprendimas neleisti ieškovei dalyvauti konkurso vertinimo centro etape, ir, antra, prireikus, 2013 m. spalio 3 d. atrankos komisijos pirminio sprendimo panaikinimas.

      Ieškovės reikalavimai

               —

               Panaikinti 2014 m. vasario 14 d. ir 2013 m. spalio 3 d. konkurso atrankos komisijos sprendimus, pagal kuriuos jos kandidatūra pašalinta iš konkurso EPSO/AD/177/10-AUDIT2013-Administrateurs-AD5.

               —

               Imtis visų reikalingų teisinių priemonių šioje srityje.

               —

               Priteisti iš Komisijos 5  000 eurų arba kitą sumą, net didesnę, kurią nustatytų Tarnautojų teismas ex aequo et bono, žalai atlyginti dėl žeminančio elgesio su jos kandidatūra.

               —

               Priteisti iš Komisijos visas bylinėjimosi išlaidas, patirtas šioje instancijoje.


title: Byla C-201/12: 2012 m. balandžio 27 d. Raad van State (Nyderlandai) pateiktas prašymas priimti prejudicinį sprendimą byloje Z, kita proceso šalis: Minister voor Immigratie en Asiel

text:
               21.7.2012

               LT

               Europos Sąjungos oficialusis leidinys

               C 217/8

         2012 m. balandžio 27 d.Raad van State (Nyderlandai) pateiktas prašymas priimti prejudicinį sprendimą byloje Z, kita proceso šalis: Minister voor Immigratie en Asiel

   (Byla C-201/12)
   2012/C 217/16
   Proceso kalba: olandų

      Prašymą priimti prejudicinį sprendimą pateikęs teismas

      Raad van State

      Šalys pagrindinėje byloje

      Apeliantas: Z

      Kita proceso šalis: Minister voor Immigratie en Asiel

      Prejudiciniai klausimai

               1.

               Ar homoseksualinės orientacijos užsieniečiai sudaro tam tikrą socialinę grupę, kaip ji suprantama pagal 2004 m. balandžio 29 d. Tarybos direktyvos 2004/83/EB dėl trečiųjų šalių piliečių ar asmenų be pilietybės priskyrimo pabėgėliams ar asmenims, kuriems reikalinga tarptautinė apsauga, jų statuso ir suteikiamos apsaugos pobūdžio būtiniausių standartų (OL L 304, p. 12; 2004 m. specialusis leidimas lietuvių k., 19 sk., 7 t., p. 96; toliau — direktyva) 10 straipsnio 1 dalies d punktą?

               2.

               Jeigu atsakymas į pirmąjį klausimą būtų teigiamas: kokie homoseksualiniai veiksmai patenka į direktyvos taikymo sritį ir ar tuomet, kai dėl šių veiksmų persekiojama ir įvykdytos kitos sąlygos, galima suteikti pabėgėlio statusą? Šis klausimas apima šiuos dalinius klausimus:

                           a)

                           ar galima tikėtis, kad užsienietis nuo visų slepia savo homoseksualinę orientaciją savo kilmės šalyje, kad išvengtų persekiojimo?

                           b)

                           jeigu į pirmą dalinį klausimą būtų atsakytą neigiamai: ar galima tikėtis, kad homoseksualus užsienietis susilaiko išreikšdamas savo seksualinę orientaciją savo kilmės valstybėje, kad išvengtų persekiojimo, ir jei taip, kokia apimtimi? Ar šiuo aspektu iš homoseksualų galima tikėtis daugiau susilaikymo nei iš heteroseksualių asmenų?

                           c)

                           jeigu šiomis aplinkybėmis gali būti skirtumas tarp išraiškų, kurios priskiriamos pagrindinei homoseksualinės orientacijos sričiai, ir tų, kurios jai nepriklauso: kas suprantama kaip pagrindinė seksualinės orientacijos sritis ir kaip ją galima nustatyti?

               3.

               Ar jau vien tai, kad homoseksualiniai veiksmai pagal Senegalo Code Pénal baudžiami diskriminuojančiu būdu ir už juos gresia laisvės atėmimo bausmė, yra persekiojimo veiksmas, kaip jis suprantamas pagal direktyvos 9 straipsnio 1 dalies a punktą kartu su 2 dalies c punktu? Jeigu ne: kokiomis aplinkybėmis taip yra?


title: Byla C-482/15 P: 2016 m. spalio 26 d. Teisingumo Teismo (dešimtoji kolegija) sprendimas byloje Westermann Lernspielverlage GmbH, ankstesnis pavadinimas – Westermann Lernspielverlag GmbH/Europos Sąjungos intelektinės nuosavybės tarnyba (Apeliacinis skundas — Europos Sąjungos prekių ženklo paraiška — Vaizdinis prekių ženklas, kuriame yra žodiniai elementai „bambino“ ir „lük“ — Protesto procedūra — Ankstesnis vaizdinis Europos Sąjungos prekių ženklas, kuriame yra žodinis elementas „bambino“ — Dalinis atsisakymas registruoti — Ankstesnio prekių ženklo, kuriuo grindžiamas protestas, registracijos panaikinimas — Ieškovės raštas, kuriuo Bendrasis Teismas informuojamas apie šį panaikinimą — Bendrojo Teismo atsisakymas pridėti raštą prie bylos medžiagos — Motyvavimo stoka)

text:
               9.1.2017

               LT

               Europos Sąjungos oficialusis leidinys

               C 6/22

         2016 m. spalio 26 d. Teisingumo Teismo (dešimtoji kolegija) sprendimas byloje Westermann Lernspielverlage GmbH, ankstesnis pavadinimas – Westermann Lernspielverlag GmbH/Europos Sąjungos intelektinės nuosavybės tarnyba

   (Byla C-482/15 P) (1)

   ((Apeliacinis skundas - Europos Sąjungos prekių ženklo paraiška - Vaizdinis prekių ženklas, kuriame yra žodiniai elementai „bambino“ ir „lük“ - Protesto procedūra - Ankstesnis vaizdinis Europos Sąjungos prekių ženklas, kuriame yra žodinis elementas „bambino“ - Dalinis atsisakymas registruoti - Ankstesnio prekių ženklo, kuriuo grindžiamas protestas, registracijos panaikinimas - Ieškovės raštas, kuriuo Bendrasis Teismas informuojamas apie šį panaikinimą - Bendrojo Teismo atsisakymas pridėti raštą prie bylos medžiagos - Motyvavimo stoka))
   (2017/C 006/27)
   Proceso kalba: anglų

      Šalys

      Apeliantė: Westermann Lernspielverlage GmbH, ankstesnis pavadinimas – Westermann Lernspielverlag GmbH, atstovaujama Rechtsanwälte A. Nordemann ir M. Maier

      Kita proceso šalis: Europos Sąjungos intelektinės nuosavybės tarnyba (EUIPO), atstovaujama J. Crespo Carrillo

      Rezoliucinė dalis

               1.

               Atmesti apeliacinį skundą.

               2.

               Priteisti iš Westermann Lernspielverlag GmbH bylinėjimosi išlaidas.

      (1)  OL C 406, 2015 12 7.


title: Byla C-404/07 2007 m. rugpjūčio 27 d. Fővárosi Bíróság pateiktas prašymas priimti prejudicinį sprendimą baudžiamojoje byloje prieš István Roland Sós, iškeltoje pagal György Katz pateiktą skundą, kurioje jis dalyvauja kaip prokuroro funkcijas perėmęs privatus kaltintojas

text:
               24.11.2007

               LT

               Europos Sąjungos oficialusis leidinys

               C 283/13

         2007 m. rugpjūčio 27 d. Fővárosi Bíróság pateiktas prašymas priimti prejudicinį sprendimą baudžiamojoje byloje prieš István Roland Sós, iškeltoje pagal György Katz pateiktą skundą, kurioje jis dalyvauja kaip prokuroro funkcijas perėmęs privatus kaltintojas
   (Byla C-404/07)
   (2007/C 283/23)
   Proceso kalba: vengrų
   Prašymą priimti prejudicinį sprendimą pateikęs teismas
   Fővárosi Bíróság
   Šalis pagrindinėje baudžiamojoje byloje
   Prokuroro funkcijas perėmęs privatus kaltintojas: György Katz
   Kaltinamasis: István Roland Sós
   Prejudicinis klausimas
   Ar 2001 m. gegužės 15 d. Tarybos pamatinio sprendimo 2001/220/TVR dėl nukentėjusiųjų padėties baudžiamosiose bylose 2 ir 3 straipsnius reikia aiškinti taip, kad nacionalinis teismas privalo užtikrinti nukentėjusiajam galimybę būti išklausytam kaip liudytojui ir baudžiamajame procese, kuriame jis dalyvauja kaip prokuroro funkcijas perėmęs privatus kaltintojas?


title: Byla T-431/11: 2011 m. rugpjūčio 4 d. pareikštas ieškinys byloje Iberdrola prieš Komisiją

text:
               24.9.2011

               LT

               Europos Sąjungos oficialusis leidinys

               C 282/47

         2011 m. rugpjūčio 4 d. pareikštas ieškinys byloje Iberdrola prieš Komisiją

   (Byla T-431/11)
   2011/C 282/87
   Proceso kalba: ispanų

      Šalys

      Ieškovė: Iberdrola, SA (Bilbao, Ispanija), atstovaujama advokato J. Ruiz Calzado, advokatų M. Núñez-Müller ir J. Domínguez Pérez

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti sprendimo 1 straipsnio 1 dalį,

               —

               subsidiariai iš dalies panaikinti sprendimo 1 straipsnio 4 ir 5 dalis,

               —

               subsidiariai panaikinti sprendimo 4 straipsnį arba prireikus pakeisti jo apimtį,

               —

               priteisti iš Komisijos visas bylinėjimosi išlaidas.

      Ieškinio pagrindai ir pagrindiniai argumentai

   Šis ieškinys pareikštas dėl 2011 m. sausio 12 d. Komisijos sprendimo, priimto byloje Nr. C 45/2007 (ex NN 51/2007, ex CP 9/2007), dėl Ispanijos įgyvendintos finansinės prestižo vertės amortizacijos mokesčių tikslais įsigyjant užsienio bendrovės akcijų.
   Ieškinio pagrindai ir pagrindiniai argumentai yra tokie patys, kaip ir nurodyti byloje byloje T-429/11 BBVA prieš Komisiją.


title: Byla C-230/04 Europos Bendrijų Komisijos 2004 m. birželio 2 d. pareikštas ieškinys Prancūzijos Respublikai

text:
               7.8.2004

               LT

               Europos Sąjungos oficialusis leidinys

               C 201/9

         Europos Bendrijų Komisijos 2004 m. birželio 2 d. pareikštas ieškinys Prancūzijos Respublikai
   (Byla C-230/04)
   (2004/C 201/18)
   2004 m. birželio 2 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos G. Rozet, nurodžiusio adresą dokumentams įteikti Liuksemburge, ieškinys Prancūzijos Respublikai.
   Europos Bendrijų Komisija Teisingumo Teismo prašo:

               —

               pripažinti, kad neleisdama atsižvelgti į Bendrijos piliečių, kurie siekia įsidarbinti Prancūzijos valstybinėje ligoninėje, profesinę patirtį ir darbo stažą, įgytą kitos valstybės narės viešajame sektoriuje, Prancūzijos Respublika neįvykdė savo įsipareigojimų pagal EB sutarties 39 straipsnį ir 1968 m. spalio 15 d. Tarybos reglamento (EEB) Nr. 1612/68 dėl laisvo darbuotojų judėjimo Bendrijoje (1) 7 straipsnį;

               —

               priteisti iš Prancūzijos Respublikos bylinėjimosi išlaidas.

         Teisiniai pagrindai ir pagrindiniai argumentai
   Valstybės narės, įdarbindamos migruojančius darbuotojus, suteikdamos jiems kvalifikacinius laipsnius ir nustatydamos darbo stažą savo viešajame sektoriuje, privalo tokiomis pačiomis sąlygomis, kurios yra taikomos nustatant darbo stažą ir profesinę patirtį, įgytą jų pačių sistemose, atsižvelgti į laikotarpius, kada migruojantys darbuotojai dirbo panašių darbą kitoje valstybėje narėje. Galiojančios Prancūzijos teisės nuostatos neleidžia atsižvelgti į patirtį ir darbo stažą, kurį Bendrijos piliečiai, norintys įsidarbinti Prancūzijos valstybinėje ligoninėje, įgijo kitos valstybės narės valstybės tarnyboje.

      (1)  OL L 257, 1968 10 19, p. 2.


title: Byla T-510/08: 2010 m. liepos 9 d. Bendrojo Teismo sprendimas byloje Toqueville prieš VRDT — Schiesaro (TOCQUEVILLE 13) (Bendrijos prekių ženklas — Panaikinimo procedūra — Žodinis Bendrijos prekių ženklas TOCQUEVILLE 13 — Termino ieškiniui dėl panaikinimo sprendimo pateikti nesilaikymas — „Restitutio in integrum“ prašymas — Reglamento (EB) Nr. 40/94 78 straipsnis (dabar — Reglamento (EB) Nr. 207/2009 81 straipsnis))

text:
               28.8.2010

               LT

               Europos Sąjungos oficialusis leidinys

               C 234/34

         2010 m. liepos 9 d. Bendrojo Teismo sprendimas byloje Toqueville prieš VRDT — Schiesaro (TOCQUEVILLE 13)

   (Byla T-510/08) (1)

   (Bendrijos prekių ženklas - Panaikinimo procedūra - Žodinis Bendrijos prekių ženklas TOCQUEVILLE 13 - Termino ieškiniui dėl panaikinimo sprendimo pateikti nesilaikymas - „Restitutio in integrum“ prašymas - Reglamento (EB) Nr. 40/94 78 straipsnis (dabar — Reglamento (EB) Nr. 207/2009 81 straipsnis))
   2010/C 234/60
   Proceso kalba: italų

      Šalys

      Ieškovė: Toqueville Srl (Milanas, Italija), atstovaujama advokatų S. Bariatti, I. Palombella ir E. Cucchiara

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama A. Sempio

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Marco Schiesaro (Limbiate, Italija), atstovaujamas advokatų A. Canella ir D. Camaiora

      Dalykas

   Ieškinys dėl 2008 m. rugpjūčio 26 d. VRDT antrosios apeliacinės tarybos sprendimo (byla R 829/2008-2), susijusio su ieškovės pateiktu restitutio in integrum prašymu.

      Rezoliucinė dalis

               1.

               Atmesti ieškinį.

               2.

               Toqueville Srl padengia bylinėjimosi išlaidas.

      (1)  OL C 19, 2009 1 24.


title: Byla C-16/08 2008 m. sausio 15 d. pateiktas prašymas priimti prejudicinį sprendimą byloje Schenker SIA prieš Valsts ieņēmumu dienests

text:
               12.4.2008

               LT

               Europos Sąjungos oficialusis leidinys

               C 92/13

         2008 m. sausio 15 d. pateiktas prašymas priimti prejudicinį sprendimą byloje Schenker SIA prieš Valsts ieņēmumu dienests

   (Byla C-16/08)
   (2008/C 92/22)
   Proceso kalba: latvių
   Prašymą priimti prejudicinį sprendimą pateikęs teismas

      Administratīvā apgabaltiesa (Latvija)
   Šalys pagrindinėje byloje
   Ieškovė: Schenker SIA

      Atsakovė: Valstybinė mokesčių inspekcija
   Prejudicinis klausimas
   Ar Kombinuotosios nomenklatūros poziciją 8528 21 90 reikia aiškinti taip, kad 2004 m. gruodžio 29 d. ši pozicija buvo taikoma ir skystųjų kristalų įtaisams su aktyviąja matrica (TFT LCD — LTA320W2-L01, LTA260W1-L02, LTM170W1-L01), kuriuos iš esmės sudaro tokios dalys:

               1)

               du stiklo lakštai;

               2)

               skystųjų kristalų sluoksnis tarp šių lakštų;

               3)

               vertikalaus ir horizontalaus signalo nukreiptuvai;

               4)

               galinis šviesos šaltinis;

               5)

               inverteris, kuris generuoja aukštą įtampą galiniam šviesos šaltiniui;

               6)

               kontrolės blokas — duomenų perdavimo sąsaja (PCB arba PWB kontrolė), užtikrinantis nuoseklų duomenų perdavimą į kiekvieną LCD modulio pikselį (tašką), naudojant specifinę technologiją — LVDS (Low-voltage differential signaling)?


title: Byla T-187/08: 2010 m. balandžio 20 d. Bendrojo Teismo sprendimas byloje Rodd & Gunn Australia prieš VRDT (Šuns atvaizdas) (Bendrijos prekių ženklas — Vaizdinis Bendrijos prekių ženklas, vaizduojantis šunį — Prekių ženklo išbraukimas pasibaigus registracijai — Prašymas dėl prekių ženklų registracijos atnaujinimo — Restitutio in integrum prašymas — Reglamento (EB) Nr. 40/94 78 straipsnis (dabar Reglamento (EB) Nr. 207/2009 78 straipsnis))

text:
               5.6.2010

               LT

               Europos Sąjungos oficialusis leidinys

               C 148/27

         2010 m. balandžio 20 d. Bendrojo Teismo sprendimas byloje Rodd & Gunn Australia prieš VRDT (Šuns atvaizdas)

   (Byla T-187/08) (1)

   (Bendrijos prekių ženklas - Vaizdinis Bendrijos prekių ženklas, vaizduojantis šunį - Prekių ženklo išbraukimas pasibaigus registracijai - Prašymas dėl prekių ženklų registracijos atnaujinimo - Restitutio in integrum prašymas - Reglamento (EB) Nr. 40/94 78 straipsnis (dabar Reglamento (EB) Nr. 207/2009 78 straipsnis))
   2010/C 148/47
   Proceso kalba: anglų

      Šalys

      Ieškovė: Rodd & Gunn Australia Ltd (Velingtonas, Naujoji Zelandija), atstovaujama baristerio B. Brandreth ir solisitoriaus N. Jenkins

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama Ó. Mondéjar Ortuño

      Dalykas

   Ieškinys dėl 2008 m. kovo 12 d. VRDT ketvirtosios apeliacinės tarybos sprendimo (byla R 1245/2007-4), susijusio su restitutio in integrum prašymu.

      Rezoliucinė dalis

               1.

               Atmesti ieškinį.

               2.

               Priteisti iš Rodd & Gunn Australia Ltd bylinėjimosi išlaidas.

      (1)  OL C 171, 2008 7 5.


title: Byla C-562/11: 2012 m. gruodžio 6 d. Teisingumo Teismo (penktoji kolegija) sprendimas byloje ( Bundesfinanzhof (Vokietija) prašymas priimti prejudicinį sprendimą) Société d'Exportation de Produits Agricoles SA (SEPA) prieš Hauptzollamt Hamburg-Jonas (Žemės ūkis — Reglamentas (EEB) Nr. 3665/87 — 11 straipsnis — Eksporto grąžinamosios išmokos — Prašymas skirti eksporto grąžinamąją išmoką, neturint teisės į grąžinamąją išmoką — Administracinė sankcija)

text:
               26.1.2013

               LT

               Europos Sąjungos oficialusis leidinys

               C 26/14

         2012 m. gruodžio 6 d. Teisingumo Teismo (penktoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Société d'Exportation de Produits Agricoles SA (SEPA) prieš Hauptzollamt Hamburg-Jonas

   (Byla C-562/11) (1)

   (Žemės ūkis - Reglamentas (EEB) Nr. 3665/87 - 11 straipsnis - Eksporto grąžinamosios išmokos - Prašymas skirti eksporto grąžinamąją išmoką, neturint teisės į grąžinamąją išmoką - Administracinė sankcija)
   2013/C 26/25
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesfinanzhof

      Šalys pagrindinėje byloje

      Ieškovė: Société d'Exportation de Produits Agricoles SA (SEPA)

      Atsakovė: Hauptzollamt Hamburg-Jonas

      Dalykas

   Prašymas priimti prejudicinį sprendimą — Bundesfinanzhof — 1987 m. lapkričio 27 d. Komisijos reglamento (EEB) Nr. 3665/87, nustatančio išsamias bendrąsias grąžinamųjų išmokų už žemės ūkio produktus sistemos taikymo taisykles (OL L 351, p. 1), iš dalies pakeisto 1997 m. kovo 18 d. Komisijos reglamentu (EB) Nr. 495/97 (OL L 77, p. 12), ir pirmiausia jo 11 straipsnio 1 dalies aiškinimas — Prašymas skirti grąžinamąją eksporto išmoką situacijoje, kurioje nenumatyta teisė į grąžinimą — Galimybė taikyti sankcijas ieškovui.

      Rezoliucinė dalis

   1987 m. lapkričio 27 d. Komisijos reglamento (EEB) Nr. 3665/87, nustatančio bendrąsias išsamias eksporto grąžinamųjų išmokų už žemės ūkio produktus sistemos taikymo taisykles, su pakeitimais, padarytais 1994 m. gruodžio 2 d. Komisijos reglamentu (EB) Nr. 2945/94 ir 1997 m. kovo 18 d. Komisijos reglamentu (EB) Nr. 495/97, 11 straipsnio 1 dalis turi būti aiškinama taip, kad, atsižvelgiant į 11 straipsnio 1 dalies trečioje pastraipoje numatytas išimtis, šio straipsnio 1 dalies pirmos pastraipos a punkte nurodytas sumažinimas turi būti taikomas visų pirma tais atvejais, kai akivaizdu, kad prekės, už kurias buvo prašoma grąžinamųjų eksporto išmokų, nebuvo geros ir tinkamos prekinės kokybės, nepaisant to, kad eksportuotojas veikė sąžiningai ir teisingai aprašė šių prekių pobūdį ir kilmę.

      (1)  OL C 39, 2012 2 11.


title: Byla C-392/05  Symvuolio tis Epikrateias 2005 m. birželio 30 d.  nutartimi pateiktas prašymas priimti prejudicinį sprendimą byloje  Alevizos prieš Ypourgos Oikonomikon

text:
               14.1.2006

               LT

               Europos Sąjungos oficialusis leidinys

               C 10/13

      Symvuolio tis Epikrateias2005 m. birželio 30 d. nutartimi pateiktas prašymas priimti prejudicinį sprendimą byloje Alevizos prieš Ypourgos Oikonomikon

   (Byla C-392/05)
   (2006/C 10/25)
   Proceso kalba: graikų

      Symvuolio tis Epikrateias2005 m. birželio 30 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. spalio 31 d., priimti prejudicinį sprendimą byloje Alevizos prieš Ypourgos Oikonomikon.

      Symvuolio tis Epikrateias Teisingumo Teismo prašo atsakyti į šį klausimą:
   „Ar valstybės pareigūnams, ginkluotų pajėgų, apsaugos ir uostų saugos karininkams, puskarininkiams ir kariams yra taikomos, kaip ir kitiems darbuotojams, Tarybos direktyvos 83/183/EEB 6 straipsnio nuostatos, ir todėl jie gali įsigyti“ įprastinę gyvenamąją vietą „kitoje valstybėje, kurioje jie ne mažiau kaip 185 dienas kiekvienais kalendoriniais metais gyvena tam, kad atliktų nustatytos trukmės tarnybinę užduotį, ar per užduoties trukmę toje kitoje valstybėje jie ir toliau turi įprastinę gyvenamąją vietą Graikijoje, neatsižvelgiant į tai, kad jie į tą kitą šalį perkėlė savo asmeninius ir profesinius ryšius?“


title: Byla C-67/07 2007 m. vasario 9 d. pareikštas ieškinys byloje Europos Bendrijų Komisija prieš Prancūzijos Respubliką

text:
               28.4.2007

               LT

               Europos Sąjungos oficialusis leidinys

               C 95/19

         2007 m. vasario 9 d. pareikštas ieškinys byloje Europos Bendrijų Komisija prieš Prancūzijos Respubliką

   (Byla C-67/07)
   (2007/C 95/33)
   Proceso kalba: prancūzų
   Šalys

      Ieškovė: Europos Bendrijų Komisija, atstovaujama B. Stromsky

      Atsakovė: Prancūzijos Respublika
   Ieškovės reikalavimai

               —

               Pripažinti, kad nepriėmusi 2004 m. kovo 31 d. Europos Parlamento ir Tarybos direktyvą 2004/24/EB, iš dalies keičiančią, tradiciškai vartojamų žolinių vaistų srityje, Direktyvą 2001/83/EB dėl Bendrijos kodekso, reglamentuojančio žmonėms skirtus vaistus1, įgyvendinančių įstatymų ir kitų teisės aktų (1), Prancūzijos Respublika neįvykdė įsipareigojimų pagal šios direktyvos 2 straipsnį.
               Nepatenkinus šio reikalavimo:
               pripažinti, kad nepateikusi Komisijai 2004 m. kovo 31 d. Europos Parlamento ir Tarybos direktyvą 2004/24/EB, iš dalies keičiančią, tradiciškai vartojamų žolinių vaistų srityje, Direktyvą 2001/83/EB dėl Bendrijos kodekso, reglamentuojančio žmonėms skirtus vaistus, įgyvendinančių įstatymų ir kitų teisės aktų, Prancūzijos Respublika neįvykdė įsipareigojimų pagal šios direktyvos 2 straipsnį;

               —

               Priteisti iš Prancūzijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Direktyvos 2004/24/EB perkėlimo į nacionalinę teisę terminas baigėsi 2005 m. spalio 30 dieną.

      (1)  OL L 136, p. 85.


title: Byla T-64/11: 2012 m. vasario 7 d. Bendrojo Teismo sprendimas byloje Run2Day Franchise prieš VRDT — Runners Point (Run 2 ) (Bendrijos prekių ženklas — Protesto procedūra — Vaizdinio Bendrijos prekių ženklo Run 2 paraiška — Ankstesni žodiniai ir vaizdiniai Bendrijos prekių ženklai RUN2DAY — Ankstesnis vaizdinis Beniliukso prekių ženklas RUN2DATE — Santykinis atmetimo pagrindas — Galimybė supainioti — Žymenų panašumas — Reglamento (EB) Nr. 207/2009 8 straipsnio 1 dalies b punktas)

text:
               17.3.2012

               LT

               Europos Sąjungos oficialusis leidinys

               C 80/18

         2012 m. vasario 7 d. Bendrojo Teismo sprendimas byloje Run2Day Franchise prieš VRDT — Runners Point (Run2)

   (Byla T-64/11) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo Run2 paraiška - Ankstesni žodiniai ir vaizdiniai Bendrijos prekių ženklai RUN2DAY - Ankstesnis vaizdinis Beniliukso prekių ženklas RUN2DATE - Santykinis atmetimo pagrindas - Galimybė supainioti - Žymenų panašumas - Reglamento (EB) Nr. 207/2009 8 straipsnio 1 dalies b punktas)
   2012/C 80/30
   Proceso kalba: vokiečių

      Šalys

      Ieškovė: Run2Day Franchise BV (Utrechtas, Nyderlandai), atstovaujama advokato H. Koenraad

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Pohlmann

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Runners Point Warenhandels GmbH (Reklinghauzenas, Vokietija), atstovaujama advokato H. Prange

      Dalykas

   Ieškinys dėl 2010 m. lapkričio 11 d. Vidaus rinkos derinimo tarnybos (VRDT) pirmosios apeliacinės tarybos sprendimo (byla R 349/2010-1), susijusio su protesto procedūra tarp Run2Day Franchise BV ir Runners Point Warenhandels GmbH.

      Rezoliucinė dalis

               1.

               Panaikinti 2010 m. lapkričio 11 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 349/2010-1).

               2.

               VRDT ir Runners Point Warenhandels GmbH be savo bylinėjimosi išlaidų padengia Run2Day Franchise BV bylinėjimosi išlaidas.

      (1)  OL C 89, 2011 3 19.


title: 2005 m. liepos 21 d. Teisingumo Teismo sprendimas (trečioji kolegija), Byloje C-71/04 (dėl Tribunal Supremo prašymo priimti prejudicinį sprendimą): Administración del Estado prieš Xunta de Galicia (Valstybės pagalba — EB sutarties 93 straipsnio 3 dalis (dabar EB 88 straipsnio 3 dalis) — Valstybės pagalbos schema į Direktyvos 90/684/EEB taikymo sritį nepatenkančių laivų statybai ir rekonstrukcijai — Išankstinio pranešimo pareigos nesilaikymas — EB sutarties 92 straipsnio 1 dalis (dabar EB 87 straipsnio 1 dalis) — Valstybės pagalbos sąvoka — Įtaka valstybių narių tarpusavio prekybai)

text:
               3.9.2005

               LT

               Europos Sąjungos oficialusis leidinys

               C 217/16

      TEISINGUMO TEISMO SPRENDIMAS

   (trečioji kolegija)
   2005 m. liepos 21 d.
   Byloje C-71/04 (dėl Tribunal Supremo prašymo priimti prejudicinį sprendimą): Administración del Estado prieš Xunta de Galicia
       (1)

   (Valstybės pagalba - EB sutarties 93 straipsnio 3 dalis (dabar EB 88 straipsnio 3 dalis) - Valstybės pagalbos schema į Direktyvos 90/684/EEB taikymo sritį nepatenkančių laivų statybai ir rekonstrukcijai - Išankstinio pranešimo pareigos nesilaikymas - EB sutarties 92 straipsnio 1 dalis (dabar EB 87 straipsnio 1 dalis) - Valstybės pagalbos sąvoka - Įtaka valstybių narių tarpusavio prekybai)
   (2005/C 217/30)
   Proceso kalba: ispanų
   Byloje C-71/04 dėl 2003 m. gruodžio 22 d.Tribunal Supremo (Ispanija) sprendimu, kurį Teisingumo Teismas gavo 2004 m. vasario 16 d., pagal EB 234 straipsnį pateikto prašymo priimti prejudicinį sprendimą byloje Administración del Estado prieš Xunta de Galicia, Teisingumo Teismas (trečioji kolegija), kurį sudaro kolegijos pirmininkas A. Rosas, teisėjai J. P. Puissochet, S. von Bahr, U. Lõhmus ir A. Ó Caoimh (pranešėjas) generalinis advokatas F. G. Jacobs, sekretorius R. Grass, 2005 m. liepos 21 d. priėmė sprendimą, kurio rezoliucinėje dalyje nurodyta:
   Pagal Sutarties 93 straipsnio 3 dalį (po pakeitimo — EB 88 straipsnio 3 dalis) Komisijai turi būti iš anksto pranešta apie į 1990 m. gruodžio 21 d. Tarybos direktyvos 90/684/EEB dėl pagalbos laivų statybai taikymo sritį nepatenkančią pagalbos laivų statybai ir rekonstrukcijai schemą, pavyzdžiui, nustatytą 1994 m. birželio 23 d. dekrete Nr. 217/1994, jei nustatoma, kad jos vienos pakanka suteikti valstybės pagalbą Sutarties 92 straipsnio 1 dalies (po pakeitimo — EB 87 straipsnio 1 dalis) prasme. Jei šios nuostatos nesilaikoma, nacionaliniai teismai pagal savo nacionalinę teisę privalo nuspręsti dėl visų šio pažeidimo pasekmių: tiek teisės aktų, kuriais buvo suteikta pagalba, galiojimo, tiek dėl pažeidžiant šią nuostatą suteiktos finansinės paramos išieškojimo.

      (1)  OL C 94, 2004 4 17.


title: Byla T-30/12: 2015 m. kovo 18 d. Bendrojo Teismo sprendimas byloje IDT Biologika/Komisija (Viešieji prekių pirkimai — Konkurso procedūra — Vakcinos nuo pasiutligės tiekimas Serbijai — Konkurso dalyvio pateikto pasiūlymo atmetimas — Sutarties sudarymas su kitu konkurso dalyviu — Atrankos kriterijai — Akivaizdi vertinimo klaida)

text:
               4.5.2015

               LT

               Europos Sąjungos oficialusis leidinys

               C 146/35

         2015 m. kovo 18 d. Bendrojo Teismo sprendimas byloje IDT Biologika/Komisija

   (Byla T-30/12) (1)

   ((Viešieji prekių pirkimai - Konkurso procedūra - Vakcinos nuo pasiutligės tiekimas Serbijai - Konkurso dalyvio pateikto pasiūlymo atmetimas - Sutarties sudarymas su kitu konkurso dalyviu - Atrankos kriterijai - Akivaizdi vertinimo klaida))
   (2015/C 146/47)
   Proceso kalba: vokiečių

      Šalys

      Ieškovė: IDT Biologika GmbH (Dessau-Roßlau, Vokietija), atstovaujama iš pradžių advokatų R. Gross ir T. Kroupa, vėliau – advokatų R. Gross ir A. Mekdam

      Atsakovė: Europos Komisija, atstovaujama F. Erlbacher ir T. Scharf

      Dalykas

   Prašymas panaikinti 2011 m. spalio 5 d. Europos Sąjungos delegacijos Serbijos Respublikoje sprendimą (OL 2011/S 222 359832) sudaryti sutartį konkurse EuropAid/130686/C/SUP/RS dėl vakcinos nuo pasiutligės tiekimo skiepijimo kampanijoms Serbijoje su konsorciumu, kuriam vadovauja Bioveta a. s., ir atmesti ieškovės pateiktą pasiūlymą.

      Rezoliucinė dalis

               1.

               Atmesti ieškinį.

               2.

               IDT Biologika GmbH padengia bylinėjimosi išlaidas.

      (1)  OL C 89, 2012 3 24.


title: Byla T-435/04 2007 m. vasario 14 d. Pirmosios instancijos teismo sprendimas Simões Dos Santos prieš VRDT (Viešoji tarnyba — VRDT pareigūnai ir tarnautojai — Vertinimas ir pareigų paaukštinimas — Sumažinimas iki nulio ir naujas sukauptų pirmenybės taškų sumos apskaičiavimas — Pereinamojo laikotarpio sistema — Ieškinys dėl panaikinimo — Prieštaravimas dėl teisėtumo — Negaliojimas atgal — Teisėtumo ir teisinio saugumo principai — Teisinis pagrindas — Teisėti lūkesčiai — Vienodas požiūris)

text:
               14.4.2007

               LT

               Europos Sąjungos oficialusis leidinys

               C 82/34

         2007 m. vasario 14 d. Pirmosios instancijos teismo sprendimas Simões Dos Santos prieš VRDT

   (Byla T-435/04) (1)

   (Viešoji tarnyba - VRDT pareigūnai ir tarnautojai - Vertinimas ir pareigų paaukštinimas - Sumažinimas iki nulio ir naujas sukauptų pirmenybės taškų sumos apskaičiavimas - Pereinamojo laikotarpio sistema - Ieškinys dėl panaikinimo - Prieštaravimas dėl teisėtumo - Negaliojimas atgal - Teisėtumo ir teisinio saugumo principai - Teisinis pagrindas - Teisėti lūkesčiai - Vienodas požiūris)
   (2007/C 82/76)
   Proceso kalba: prancūzų
   Šalys

      Ieškovas: Manuel Simões Dos Santos (Madridas, Ispanija), atstovaujamas advokato A. Creus Carreras

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama I. de Medardo Caballero, padedamo advokato D. Waelbroeck
   Bylos dalykas
   Prašymas panaikinti 2004 m. liepos 7 d. VRDT sprendimą, atmetantį ieškovo 2004 m. kovo 11 d. skundą, ir 2003 m. gruodžio 15 d. VRDT sprendimą, kuriuo nustatoma sukaupta ieškovui suteiktų pirmenybės taškų suma vykdant 2003 m. paaukštinimo procedūrą, bei prašymas panaikinti 2003 m. gruodžio 12 d. Jungtinio vertinimo komiteto išvadą.
   Sprendimo rezoliucinė dalis

               1.

               Panaikinti 2003 m. gruodžio 15 d. VRDT sprendimą, galutinai nustatantį ieškovo pirmenybės taškus vykdant 2003 m. paaukštinimo procedūrą ir 2004 m. liepos 7 d. VRDT sprendimą, kuriuo atmetamas ieškovo 2004 m. kovo 11 d. pateiktas skundas, tiek, kiek jie susiję su ieškovo pirmenybės taškų likučio panaikinimu, kuris pripažintas 2004 m. kovo 30 d. sprendimu PERS-PROM-39-03rev1 dėl paaukštinimo.

               2.

               Likusią ieškinio dalį atmesti.

               3.

               VRDT padengia bylinėjimosi išlaidas.

      (1)  OL C 6, 2005 1 8.


title: Byla T-333/10: 2010 m. rugpjūčio 17 d. pareikštas ieškinys byloje ATC ir kt. prieš Komisiją

text:
               9.10.2010

               LT

               Europos Sąjungos oficialusis leidinys

               C 274/28

         2010 m. rugpjūčio 17 d. pareikštas ieškinys byloje ATC ir kt. prieš Komisiją

   (Byla T-333/10)
   ()
   2010/C 274/43
   Proceso kalba: olandų

      Šalys

      Ieškovės: Animal Trading Company (ATC) BV (Lonas prie Zando, Nyderlandai), Avicentra NV (Malle, Belgija), Borgstein birds and Zoofood Trading VOF (Wamel, Nyderlandai), Bird Trading Company Van der Stappen BV (Dongenas, Nyderlandai), New Little Bird’s srl. (Ananjis, Italija), Vogelhuis Kloeg (Zevenbergen, Nyderlandai), Pistone Giovanni (Vesterlas, Belgija), atstovaujamos advokatų M. Osse ir J. Houdijk

      Atsakovės: Europos Komisija ir Europos Sąjunga, atstovaujama Europos Komisijos

      Ieškovių reikalavimai

   Ieškovės prašo:

               —

               Priteisti iš Europos Sąjungos ir (arba) Europos Komisijos žalos, kurią ieškovės patyrė priėmus Sprendimą 2005/760/EB (1) ir (arba) pratęsus jo taikymo terminą Sprendimu 2005/862/EB (2) ir (arba) Sprendimu 2006/79/EB (3), ir (arba) Sprendimu 2006/405/EB (4), ir (arba) Sprendimu 2006/522/EB (5), ir (arba) Sprendimu 2007/21/EB (6), ir (arba) Sprendimu 2007/183/EB (7) ir (arba) priėmus Reglamentą Nr. 318/2007/EG (8), atlyginimą.

               —

               Priteisti iš Europos Sąjungos ir (arba) Europos Komisijos bylinėjimosi teismuose ir kitose institucijose patirtas išlaidas.

      Ieškinio pagrindai ir pagrindiniai argumentai

   Ieškovės prašo atlyginti žalą, kurią jos patyrė, pirma, dėl 2005 m. spalį įsigaliojusio draudimo įvežti sugautus laukinius paukščius, antra, dėl šio draudimo taikymo termino pratęsimų ir, trečia, dėl nuo 2007 m. liepos 1 d. paukščių įvežimui galiojančių ir draudimą įvežti sugautus laukinius paukščius faktiškai pratęsiančių nuostatų.
   Pirmąją ieškinio dėl žalos atlyginimo dalį, susijusią su Sprendimo 2005/760/EB priėmimu, ieškovės grindžia trimis pagrindais.
   Pirma, jos tvirtina, kad Komisija, vykdydama savo įgaliojimus pagal Direktyvos 91/496 (9) 18 straipsnį, naudojosi labai ribota diskrecija ir kad ji viršijo šiuos įgaliojimus uždrausdama įvežti iš šalių, kuriose neužfiksuotas nė vienas užsikrėtimo paukščių gripu atvejis arba konkretus išplitimo pavojus.
   Antra, ieškovės mano, kad Komisija būtų padariusi gana sunkų pažeidimą ir tuomet, jei būtų turėjusi didesnę diskreciją. Šiomis aplinkybėmis jos priekaištauja, kad Komisija neįvertino savo įgaliojimų, ir teigia, kad buvo pažeistas proporcingumo principas, vienodo vertinimo principas, nuosavybės teisė, ekonominės veiklos laisvė ir teisėtų lūkesčių apsaugos principas.
   Be to, ieškovės teigia, kad patyrė realią ir neginčijamą žalą ir kad tarp šios žalos ir neteisėto Komisijos elgesio yra priežastinis ryšys.
   Trečia, ieškovės tvirtina, kad jų patirta žala yra neįprasta ir ypatinga, nes ji viršija su nagrinėjamoje srityje vykdoma veikla susijusios ekonominės rizikos ribas. Absoliutus draudimas įvežti laukinius paukščius nebuvo numatytas ir yra labai nepalankus laukinių paukščių pardavėjams. Todėl ieškovės prašo nustatyti Komisijos atsakomybę už tariamai teisėtą elgesį.
   Antrąja ieškinio dėl žalos atlyginimo dalimi ieškovės prašo atlyginti žalą, patirtą dėl draudimo įvežti laukinius iš trečiųjų šalių taikymo termino pratęsimų. Šiuo atveju jos nurodo tuos pačius pagrindus kaip ir dėl pirmosios ieškinio dėl žalos atlyginimo dalies.
   Galiausiai ieškovės reikalauja atlyginti žalą, kurią jos patyrė dėl Reglamento Nr. 318/2007, kuriuo apribojamas nelaisvėje išvestų ir iš nedidelio skaičiaus trečiųjų valstybių kylančių paukščių įvežimas. Šiuo klausimu jos remiasi trimis pagrindais.
   Pirma, ieškovės teigia, kad Reglamentas Nr. 318/2007 neturi pakankamai apibrėžto teisinio pagrindo. Direktyvose 91/496 ir 92/65 (10) nebuvo teisinio pagrindo Komisijai primti Reglamentą Nr. 318/2007.
   Antra, ieškovės tvirtina, kad pažeisti vienodo vertinimo bei proporcingumo principai, laisvė užsiimti verslu ir nuosavybės laisvė.
   Be to, ieškovės nurodo, kad patyrė realią ir neginčijamą žalą ir kad tarp šios žalos ir neteisėto Komisijos elgesio yra priežastinis ryšys.
   Trečia, ieškovės prašo, kad ir tuo atveju, jei bus manoma, kad Komisijos elgesys teisėtas, būtų nustatyta Komisijos atsakomybę už dėl Reglamento Nr. 318/2007 patirtą žalą.

      (1)  2005 m. spalio 27 d. Komisijos sprendimas 2005/760/EB dėl tam tikrų apsaugos priemonių, susijusių su labai patogenišku paukščių gripu tam tikrose trečiosiose šalyse, taikomų nelaisvėje laikomų paukščių importui (OL L 285, p. 60).

      (2)  2005 m. lapkričio 30 d. Komisijos sprendimas 2005/862/EB, iš dalies keičiantis sprendimus 2005/759/EB ir 2005/760/EB, susijusius su priemonėmis kovai su ne naminių paukščių gripu (OL L 317, p. 19).

      (3)  2006 m. sausio 31 d. Komisijos sprendimas 2006/79/EB, iš dalies keičiantis sprendimus 2005/759/EB ir 2005/760/EB bei pratęsiantis jų taikymo laikotarpį (OL L 36, 48).

      (4)  2006 m. birželio 7 d. Komisijos sprendimas 2006/405/EB, iš dalies keičiantis sprendimus 2005/710/EB, 2005/734/EB, 2005/758/EB, 2005/759/EB, 2005/760/EB, 2006/247/EB ir 2006/265/EB dėl tam tikrų apsaugos priemonių, susijusių su labai patogenišku paukščių gripu (OL L 158, p. 14).

      (5)  2006 m. liepos 25 d. Komisijos sprendimas 2006/522/EB, iš dalies keičiantis sprendimus 2005/759/EB ir 2005/760/EB dėl tam tikrų apsaugos priemonių, susijusių su labai patogeniniu paukščių gripu, ir tam tikrų gyvų paukščių įvežimo į Bendriją (OL L 205, p. 28).

      (6)  2006 m. gruodžio 22 d. Komisijos sprendimas 2007/21/EB, iš dalies keičiantis Sprendimą 2005/760/EB dėl tam tikrų apsaugos priemonių, susijusių su labai patogeniniu paukščių gripu, ir paukščių, išskyrus naminių, įvežimo į Bendriją (OL L 7, p. 44).

      (7)  2007 m. kovo 23 d. Komisijos sprendimas 2007/183/EB:, iš dalies keičiantis Sprendimą 2005/760/EB dėl tam tikrų apsaugos priemonių, susijusių su labai patogenišku paukščių gripu tam tikrose trečiosiose šalyse, taikomų nelaisvėje laikomų paukščių importui (OL L 84, p. 44).

      (8)  2007 m. kovo 23 d. Komisijos reglamentas (EB) Nr. 318/2007, nustatantis gyvūnų sveikatos reikalavimus tam tikriems į Bendriją įvežamiems paukščiams ir jų karantino sąlygas (OL L 84, p. 7).

      (9)  1991 m. liepos 15 d. Tarybos direktyva, nustatanti gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičianti direktyvas 89/662/EEB, 90/425/EEB ir 90/675/EEB (OL L 268, p. 56; 2004 m. specialusis leidimas lietuvių k., 3 sk., 12 t., p. 58 ir klaidų ištaisymas OL L 141, 2008 5 31, p. 22).

      (10)  1992 m. liepos 13 d. Tarybos direktyva 92/65/EEB, nustatanti gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (OL L 268, p. 54; 2004 m. specialusis leidimas lietuvių k., 3 sk., 13 t., p. 154 ir klaidų ištaisymas OL L 49, 2009 2 20, p. 48).


title: Byla C-351/15 P: 2017 m. sausio 19 d. Teisingumo Teismo (pirmoji kolegija) sprendimas byloje Europos Komisija/Total SA, Elf Aquitaine SA (Apeliacinis skundas — Karteliai — Metakrilatų rinka — Baudos — Solidari patronuojančiųjų bendrovių ir jų dukterinės bendrovės atsakomybė už pastarosios padarytą pažeidimą — Dukterinės bendrovės sumokėta bauda — Dukterinei bendrovei skirtos baudos dydžio sumažinimas Europos Sąjungos Bendrajam Teismui priėmus sprendimą — Europos Komisijos apskaitos pareigūno raštai, kuriais iš patronuojančiųjų bendrovių reikalaujama sumokėti sumą, grąžintą dukterinei bendrovei, kartu su delspinigiais — Ieškinys dėl panaikinimo — Aktai, kuriuos galima ginčyti — Veiksminga teisminė apsauga)

text:
               6.3.2017

               LT

               Europos Sąjungos oficialusis leidinys

               C 70/4

         2017 m. sausio 19 d. Teisingumo Teismo (pirmoji kolegija) sprendimas byloje Europos Komisija/Total SA, Elf Aquitaine SA

   (Byla C-351/15 P) (1)

   ((Apeliacinis skundas - Karteliai - Metakrilatų rinka - Baudos - Solidari patronuojančiųjų bendrovių ir jų dukterinės bendrovės atsakomybė už pastarosios padarytą pažeidimą - Dukterinės bendrovės sumokėta bauda - Dukterinei bendrovei skirtos baudos dydžio sumažinimas Europos Sąjungos Bendrajam Teismui priėmus sprendimą - Europos Komisijos apskaitos pareigūno raštai, kuriais iš patronuojančiųjų bendrovių reikalaujama sumokėti sumą, grąžintą dukterinei bendrovei, kartu su delspinigiais - Ieškinys dėl panaikinimo - Aktai, kuriuos galima ginčyti - Veiksminga teisminė apsauga))
   (2017/C 070/05)
   Proceso kalba: prancūzų

      Šalys

      Apeliantė: Europos Komisija, atstovaujama V. Bottka ir F. Dintilhac

      Kitos proceso šalys: Total SA, Elf Aquitaine SA, atstovaujamos advokatų E. Morgan de Rivery ir E. Lagathu

      Apeliantės pusėje įstojusi į bylą šalis: ELPA priežiūros institucija, atstovaujama C. Perrin

      Rezoliucinė dalis

               1.

               Atmesti apeliacinį skundą.

               2.

               Komisija padengia savo, Total SA ir Elf Aquitaine SA bylinėjimosi išlaidas.

               3.

               ELPA priežiūros institucija padengia savo bylinėjimosi išlaidas.

      (1)  OL C 294, 2015 9 7.


title: Byla T-4/06: 2011 m. rugsėjo 29 d. Bendrojo Teismo sprendimas byloje Lenkija prieš Komisiją (Žemės ūkis — 2003 m. stojimo aktas — Reglamentas (EB) Nr. 1260/2001 — Reglamentas (EB) Nr. 1686/2005 — Reglamentas (EB) Nr. 1193/2009 — 2004-2005 prekybos metai — Papildomas mokestis — Dviejų koeficientų nustatymas — Jurisdikcija — Teisinis pagrindas — Įgaliojimus suteikianti norma — Pareiga motyvuoti — Esminių procedūros reikalavimų laikymasis)

text:
               12.11.2011

               LT

               Europos Sąjungos oficialusis leidinys

               C 331/16

         2011 m. rugsėjo 29 d. Bendrojo Teismo sprendimas byloje Lenkija prieš Komisiją

   (Byla T-4/06) (1)

   (Žemės ūkis - 2003 m. stojimo aktas - Reglamentas (EB) Nr. 1260/2001 - Reglamentas (EB) Nr. 1686/2005 - Reglamentas (EB) Nr. 1193/2009 - 2004-2005 prekybos metai - Papildomas mokestis - Dviejų koeficientų nustatymas - Jurisdikcija - Teisinis pagrindas - Įgaliojimus suteikianti norma - Pareiga motyvuoti - Esminių procedūros reikalavimų laikymasis)
   2011/C 331/28
   Proceso kalba: lenkų

      Šalys

      Ieškovė: Lenkijos Respublika, iš pradžių atstovaujama J. Pietras, vėliau E. Ośniecka-Tamecka, vėliau T. Nowakowski, vėliau M. Dowgielewicz, B. Majczyna ir P. Rosiak, ir galiausiai B. Majczyna, M. Szpunar ir D. Krawczyk

      Atsakovė: Europos Komisija, iš pradžių atstovaujama A. Szmytkowska, C. Cattabriga ir F. Erlbacher, vėliau A. Szmytkowska ir P. Rossi

      Dalykas

   Prašymas panaikinti 2005 m. spalio 14 d. Komisijos reglamento (EB) Nr. 1686/2005 nustatančio 2004–2005 prekybos metams produkcijos mokesčių sumas ir papildomo mokesčio koeficientą cukraus sektoriuje (OL L 271, p. 12) 2 straipsnį, iš dalies pakeistą 2009 m. lapkričio 3 d. Komisijos reglamento (EB) Nr. 1193/2009, kuriuo ištaisomi reglamentai (EB) Nr. 1762/2003, (EB) Nr. 1775/2004, (EB) Nr. 1686/2005 ir (EB) Nr. 164/2007 ir nustatomos 2002–2003, 2003–2004, 2004–2005 ir 2005–2006 prekybos metais cukraus sektoriuje taikomos gamybos mokesčių sumos (OL L 321, p. 1), 3 straipsniu.

      Sprendimo rezoliucinė dalis

               1.

               Panaikinti 2005 m. spalio 14 d. Komisijos reglamento (EB) Nr. 1686/2005 nustatančio 2004–2005 prekybos metams produkcijos mokesčių sumas ir papildomo mokesčio koeficientą cukraus sektoriuje (OL L 271, p. 12) 2 straipsnį, iš dalies pakeistą 2009 m. lapkričio 3 d. Komisijos reglamento (EB) Nr. 1193/2009, kuriuo ištaisomi reglamentai (EB) Nr. 1762/2003, (EB) Nr. 1775/2004, (EB) Nr. 1686/2005 ir (EB) Nr. 164/2007 ir nustatomos 2002–2003, 2003–2004, 2004–2005 ir 2005–2006 prekybos metais cukraus sektoriuje taikomos gamybos mokesčių sumos (OL L 321, p. 1), 3 straipsniu.

               2.

               Priteisti iš Europos Komisijos bylinėjimosi išlaidas.

      (1)  OL C 74, 2006 3 25.


title: Byla T-459/10: 2010 m. rugsėjo 27 d. pareikštas ieškinys byloje McBride prieš Komisiją

text:
               4.12.2010

               LT

               Europos Sąjungos oficialusis leidinys

               C 328/40

         2010 m. rugsėjo 27 d. pareikštas ieškinys byloje McBride prieš Komisiją

   (Byla T-459/10)
   ()
   2010/C 328/68
   Proceso kalba: anglų

      Šalys

      Ieškovas: Hugh McBride (Downings, Airija), atstovaujamas SC A. Collins, baristerio N. Travers ir solisitoriaus D. Barry

      Atsakovė: Europos Komisija

      Ieškovo reikalavimai

               —

               Panaikinti 2010 m. liepos 13 d. Komisijos sprendimą (pranešta Airijai dokumentu C(2010) 4748), kuriuo atmestas prašymas padidinti naujo žvejybos laivo Heather Jane II saugumo pajėgumus ir kuriuo buvo pakeistas su šiuo prašymu susijęs sprendimas, įtrauktas į 2003 m. balandžio 4 d. Komisijos sprendimą Nr. 2003/245/EB, susijusį su Komisijos gautais prašymais nustatyti didesnius IV daugiametės orientavimo programos tikslus siekiant pagerinti ilgesnių kaip dvylikos metrų ilgio laivų saugą, navigaciją jūroje, higieną, produktų kokybę ir darbo sąlygas (OL L 90, p 48), kuris, kiek jis susijęs su ieškovu, buvo panaikintas 2006 m. birželio 13 d. Bendrojo Teismo sprendimu sujungtose bylose T-218/03–T-240/03 Boyle ir kiti prieš Komisiją (Rink. p. II-1699); ir

               —

               priteisti iš atsakovo bylinėjimosi išlaidas.

      Ieškinio pagrindai ir pagrindiniai argumentai

   Šiuo ieškiniu ieškovas, remdamasis SESV 263 straipsniu, prašo panaikinti 2010 m. liepos 13 d. Komisijos sprendimą (pranešta Airijai dokumentu C(2010) 4748), kuriuo atmestas prašymas padidinti naujo žvejybos laivo Heather Jane II saugumo pajėgumus ir kuriuo buvo pakeistas su šiuo prašymu susijęs sprendimas, įtrauktas į 2003 m. balandžio 4 d. Komisijos sprendimą Nr. 2003/245/EB, susijusį su Komisijos gautais prašymais nustatyti didesnius IV daugiametės orientavimo programos tikslus siekiant pagerinti ilgesnių kaip dvylikos metrų ilgio laivų saugą, navigaciją jūroje, higieną, produktų kokybę ir darbo sąlygas (OL L 90, p. 48), kuris, kiek jis susijęs su ieškovu, buvo panaikintas 2006 m. birželio 13 d. Bendrojo Teismo sprendimu sujungtose bylose T-218/03–T-240/03 Boyle ir kiti prieš Komisiją (Rink. p. II-1699).
   Grįsdamas savo ieškinį, ieškovas nurodo šiuos pagrindus:

               Pirmiausia, ieškovas nurodo, kad atsakovė veikė neturėdama tam teisinio pagrindo. 1997 m birželio 26 d. Tarybos sprendimo Nr. 97/413/EB dėl Bendrijos žuvininkystės sektoriaus restruktūrizavimo tikslų ir išsamių taisyklių laikotarpiu nuo 1997 m. sausio 1 d. iki 2001 m. gruodžio 31 d., siekiant pasiekti pusiausvyrą tausojančiu pagrindu tarp išteklių ir jų naudojimo (OL L 175, p. 27) 4 straipsnio 2 dalis išlieka kaip tinkamas ginčijamo sprendimo teisinis pagrindas, ir dėl to Komisija neturėjo teisinio pagrindo priimti sprendimą ad hoc.

               Antra, ieškovas tvirtina, kad Komisija pažeidė esminį procedūros reikalavimą. Ieškovas pareiškia, kad pagal Tarybos sprendimą Nr. 97/413/EB ginčijamas sprendimas turėjo būti priimtas taikant Vadybos komiteto procedūrą, o Komisija, pasirinkusi priimti sprendimą ad hoc, veikė pažeisdama esminį procedūros reikalavimą.

               Trečia, ieškovas tvirtina, kad netinkamai interpretavusi Tarybos sprendimo Nr. 97/413/EB 4 straipsnio 2 dalį, Komisija peržengė savo įgaliojimus remdamasi nesusijusiais kriterijais ir nekreipdama dėmesio į sąvoką „žvejybinės pastangos“, numatytą Tarybos sprendime Nr. 97/413/EB ir Bendrijos žuvininkystės teisės aktuose, kurie galiojo tuo metu, kai ieškovas 2001 m. gruodžio mėnesį pateikė prašymą dėl su saugumu susijusio laivo talpos padidinimo.

               Be to, nurodoma, kad ginčijamame sprendime yra tam tikrų akivaizdžių ieškovo prašymo dėl su saugumu susijusio laivo talpos padidinimo vertinimo klaidų. Ieškovas tvirtina, kad Komisijos sprendimas, kuriuo ieškovo prašymas atmestas dėl to, kad naudojant laivą Heather Jane II kaip keleto mažesnių laivų pajėgumų pakaitalą nepadidėjo Airijos laivyno kompleksinio segmento bendrasis pajėgumas, kai šis laivas buvo užregistruotas, yra nepagrįstas.

               Galiausiai, ieškovas pareiškia, kad Komisija pažeidė teisę į gerą administravimą. Komisijos atsisakymas išnagrinėti jo prašymą iš esmės yra jos pareigų pagal Europos Sąjungos pagrindinių teisių chartijos 41 straipsnį ir ypač ieškovo teisės į pagal Tarybos sprendimo Nr. 97/413/EB 4 straipsnio 2 dalį pateikto prašymo sąžiningą įvertinimą per protingą terminą pažeidimas.


title: Byla T-59/11: 2011 m. sausio 31 d. pareikštas ieškinys byloje ISOTIS prieš Komisiją

text:
               19.3.2011

               LT

               Europos Sąjungos oficialusis leidinys

               C 89/24

         2011 m. sausio 31 d. pareikštas ieškinys byloje ISOTIS prieš Komisiją

   (Byla T-59/11)
   2011/C 89/47
   Proceso kalba: graikų

      Šalys

      Ieškovė: Koinonia tis Pliroforias Anoichti stis Eidikes Anagkes — ISOTIS (Atėnai, Graikija), atstovaujama advokato B. Christianos

      Atsakovė: Europos Komisija

      Ieškovės reikalavimai

   Ieškovė Bendrojo Teismo prašo:

               —

               Pripažinti, kad ieškovė niekaip nepažeidė 6BP sutarčių bendrųjų nuostatų II.16.2 straipsnio, eTEN sutarčių bendrųjų nuostatų II.7.3 (sunkus finansinis pažeidimas) ir II.7.4 (klaidinga informacija) straipsnių ir CIP sutarčių bendrųjų nuostatų II.10.3 (sutarties pažeidimas ir informacijos nepateikimas) straipsnio.

               —

               Pripažinti, kad Komisija, suabejodama ieškovės išlaidų tinkamumu, pažeidė nagrinėjamas sutartis.

               —

               Pripažinti, kad išlaidos, siekiančios 932 362,44 EUR, kurias ieškovė pristatė Komisijai pagal sutartis ACCESS-eGOV, EU4ALL, eABILITIES, EMERGE, ENABLE, ASK-IT, NAVIGABILE, EURIDICE ir T-SENIORITY, yra tinkamos ir kad ieškovė neprivalo grąžinti Komisijos sumokėtų sumų.

               —

               Pripažinti, kad Komisija, vėluodama pervesti paskutines finansavimo pagal sutartis EU4ALL, ASK-IT ir ENABLE sumas, pažeidė sutartinius įsipareigojimus.

               —

               Pripažinti, kad Komisija privalo padengti ieškovės išlaidas pagal sutartį EU4ALL, pervesdama ieškovei 52 584,05 EUR su palūkanomis, skaičiuojamomis nuo šio ieškinio pareiškimo dienos, sumą.

               —

               Pripažinti, kad Komisija privalo padengti ieškovės išlaidas pagal sutartį ASK-IT, pervesdama ieškovei 20 678,61 EUR su palūkanomis, skaičiuojamomis nuo šio ieškinio pareiškimo dienos, sumą.

               —

               Pripažinti, kad Komisija privalo padengti ieškovės išlaidas pagal sutartį ENABLE, pervesdama ieškovei 11 693,05 EUR su palūkanomis, skaičiuojamomis nuo šio ieškinio pareiškimo dienos, sumą.

               —

               Priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama šį ieškinį, pareikštą remiantis nagrinėjamų sutarčių arbitražinėmis išlygomis ir nagrinėjamoms sutartims taikoma Belgijos teise, ieškovė nurodo du pagrindus.
   Pirma, ieškovė tvirtina, kad išlaidos, kurias ji pateikė Komisijai, buvo tinkamos ir kad ji nepažeidė sutartinių įsipareigojimų. Konkrečiai kalbant, ieškovė tvirtina, kad atlikus ACCESS-eGOV, EU4ALL, eABILITIES, EMERGE, ENABLE, ASK-IT, NAVIGABILE, EURIDICE ir T-SENIORITY programų finansų auditą Komisijos jai pateikti prieštaravimai finansų administravimo ir išlaidų tinkamumo atžvilgiu yra visiškai nepagrįsti. Todėl ieškovė nepažeidė sutartinių įsipareigojimų ir visas jos pateiktas išlaidas reikia pripažinti tinkamomis.
   Antra, Komisija, abejodama išlaidų tinkamumu ir vėluodama kai kurias iš jų apmokėti, pažeidžia sutartinius įsipareigojimus. Konkrečiai kalbant, ieškovė tvirtina, kad Komisija, prieštaraudama dėl išlaidų tinkamumo, pažeidžia sutartį, nesilaiko sąžiningumo principo bei piktnaudžiauja teise, nes finansų audito išvados buvo visiškai nepagrįstos, miglotos ir bendro pobūdžio. Be to, ieškovė teigia, kad Komisija, vėluodama pervesti paskutines finansavimo pagal sutartis EU4ALL, ASK-IT ir ENABLE sumas, pažeidžia sutartinius įsipareigojimus, ir prašo pripažinti, kad Komisija privalo šias sumas pervesti.


title: Byla C-596/10: 2012 m. kovo 8 d. Teisingumo Teismo (septintoji kolegija) sprendimas byloje Europos Komisija prieš Prancūzijos Respubliką (Valstybės įsipareigojimų neįvykdymas — Pridėtinės vertės mokestis — Direktyva 2006/112/EB — Lengvatinio PVM tarifo taikymas ūkinėms operacijoms, susijusioms su arklinių (equidae) šeimos gyvūnais ir būtent arkliais)

text:
               28.4.2012

               LT

               Europos Sąjungos oficialusis leidinys

               C 126/2

         2012 m. kovo 8 d. Teisingumo Teismo (septintoji kolegija) sprendimas byloje Europos Komisija prieš Prancūzijos Respubliką
   (Byla C-596/10) (1)

   (Valstybės įsipareigojimų neįvykdymas - Pridėtinės vertės mokestis - Direktyva 2006/112/EB - Lengvatinio PVM tarifo taikymas ūkinėms operacijoms, susijusioms su arklinių (equidae) šeimos gyvūnais ir būtent arkliais)
   2012/C 126/03
   Proceso kalba: prancūzų

      Šalys

      Ieškovė: Europos Komisija, atstovaujama F. Dintilhac ir M. Afonso

      Atsakovė: Prancūzijos Respublika, atstovaujama G. de Bergues, J.-S. Pilczer ir B. Beaupère-Manokha

      Įstojusi į bylą šalis: Airija, atstovaujama D. O’Hagan ir baristerių N. Travers ir G. Clohessy

      Dalykas

   Valstybės įsipareigojimų neįvykdymas — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 96–99 straipsnių ir III priedo pažeidimas — Lengvatinio PVM tarifo taikymas ūkinėms operacijoms, susijusioms su arklinių (equidae) šeimos gyvūnais ir būtent arkliais

      Rezoliucinė dalis

               1.

               Taikydama lengvatinį pridėtinės vertės mokesčio tarifą ūkinėms operacijoms, susijusioms su arklinių (equidae) šeimos gyvūnais ir būtent arkliais, jei šie gyvūnai paprastai nėra naudojami ruošiant maisto produktus arba žemės ūkio produkciją, Prancūzijos Respublika pažeidė įsipareigojimus pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 96–99 straipsnius ir III priedą.

               2.

               Priteisti iš Prancūzijos Respublikos bylinėjimosi išlaidas.

               3.

               Įpareigoti Airiją atlyginti savo pačios bylinėjimosi išlaidas.

      (1)  OL C 72, 2011 3 5.


title: Byla F-114/11: 2013 m. birželio 18 d. Tarnautojų teismo (vienas teisėjas) nutartis byloje Rodrigues Regalo Corrêa prieš Parlamentą (Viešoji tarnyba — Darbo užmokestis — Šeimos pašalpos — Mokymosi pašalpa — Skyrimo sąlygos — Tos pačios rūšies išmokos, gaunamos kitur, atskaita — Akivaizdžiai nepagrįstas ieškinys)

text:
               31.8.2013

               LT

               Europos Sąjungos oficialusis leidinys

               C 252/49

         2013 m. birželio 18 d. Tarnautojų teismo (vienas teisėjas) nutartis byloje Rodrigues Regalo Corrêa prieš Parlamentą

   (Byla F-114/11) (1)

   (Viešoji tarnyba - Darbo užmokestis - Šeimos pašalpos - Mokymosi pašalpa - Skyrimo sąlygos - Tos pačios rūšies išmokos, gaunamos kitur, atskaita - Akivaizdžiai nepagrįstas ieškinys)
   2013/C 252/88
   Proceso kalba: prancūzų

      Šalys

      Ieškovas: João Manuel Rodrigues Regalo Corrêa (Kelenas, Liuksemburgas), atstovaujamas advokato A. Salerno

      Atsakovas: Europos Parlamentas, atstovaujamas M. Ecker ir V. Montebello-Demogeot

      Dalykas

   Prašymas panaikinti Parlamento sprendimą tam tikrą valstybės narės finansinę paramą aukštųjų mokyklų studentams priskirti tos pačios rūšies išmokoms kaip ir išmokas šeimai ir atskaityti šią finansinę paramą iš mokymo išmokų, mokamų ieškovui, ir sprendimą išieškoti pernelyg didelę išmokėtą išmoką.

      Rezoliucinė dalis

               1.

               Atmesti J. Rodrigues Regalo Corrêa ieškinį, kaip akivaizdžiai neturintį jokio teisinio pagrindo.

               2.

               J. Rodrigues Regalo Corrêa padengia savo ir Europos Parlamento nurodytas bylinėjimosi išlaidas.

      (1)  OL C 6, 2012 1 7, p. 28.


title: Byla C-54/15 P: 2015 m. vasario 6 d. Trefilerías Quijano, S.A. pateiktas apeliacinis skundas dėl 2014 m. lapkričio 25 d. Bendrojo Teismo (šeštoji kolegija) priimtos nutarties sujungtose bylose T-427/10 ir T-576/10 ir byloje T-439/12 Trefilerías Quijano/Komisija

text:
               13.4.2015

               LT

               Europos Sąjungos oficialusis leidinys

               C 118/20

         2015 m. vasario 6 d.Trefilerías Quijano, S.A. pateiktas apeliacinis skundas dėl 2014 m. lapkričio 25 d. Bendrojo Teismo (šeštoji kolegija) priimtos nutarties sujungtose bylose T-427/10 ir T-576/10 ir byloje T-439/12 Trefilerías Quijano/Komisija

   (Byla C-54/15 P)
   (2015/C 118/26)
   Proceso kalba: ispanų

      Šalys

      Apeliantė: Trefilerías Quijano, S.A., atstovaujama advokatų F. González Díaz ir A. Tresandi Blanco

      Kita proceso šalis: Europos Komisija

      Apeliantės reikalavimai

               —

               Remiantis SESV 263 straipsniu panaikinti 2014 m. lapkričio 25 d. Bendrojo Teismo nutartį sujungtose bylose T-427/10 ir T-576/10 ir byloje T-439/12, Trefilerías Quijano/Komisija.

               —

               Priteisti iš Komisijos bylinėjimosi išlaidas, patirtas per šį procesą ir per procesą Bendrajame Teisme.

      Apeliacinio skundo pagrindai ir pagrindiniai argumentai

   Apeliaciniam skundui pagrįsti apeliantė pateikia vienintelį pagrindą.
   Apeliantė teigia, kad Bendrasis Teismas padarė teisės klaidą vertindamas Trefilerías Quijano SA suinteresuotumą pareikšti ieškinį teisme tiek reiškiant ieškinį byloje T-576/10 dėl 2010 m. rugsėjo 30 d. Komisijos sprendimo, kuriuo keičiamas Sprendimas C(2010) 4387 final dėl pagal SESV 101 straipsnį ir EEE 53 straipsnio 1 dalį pradėtos procedūros (byla COMP/38.344 – Įtempiamoji armatūra), panaikinimo, tiek taisant ieškinio pagrindus ir suformuluotus prašymus byloje T-427/10 dėl 2010 m. rugsėjo 30 d. Komisijos sprendimo, kuriuo keičiamas Sprendimas C(2010) 4387 final dėl pagal SESV 101 straipsnį ir EEE 53 straipsnio 1 dalį pradėtos procedūros (byla COMP/38.344 – Įtempiamoji armatūra).


title: Byla T-581/10: 2010 m. gruodžio 23 d. pareikštas ieškinys byloje X Technology Swiss prieš VRDT — Brawn (X-Undergear)

text:
               26.2.2011

               LT

               Europos Sąjungos oficialusis leidinys

               C 63/29

         2010 m. gruodžio 23 d. pareikštas ieškinys byloje X Technology Swiss prieš VRDT — Brawn (X-Undergear)

   (Byla T-581/10)
   2011/C 63/56
   Kalba, kuria surašytas ieškinys: vokiečių

      Šalys

      Ieškovė: X Technology Swiss GmbH (Volerau, Šveicarija), atstovaujama advokatų A. Herbertz ir R. Jung

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Brawn LLC (Vihokenas, Jungtinės Amerikos Valstijos)

      Ieškovės reikalavimai

               —

               Panaikinti 2010 m. spalio 6 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1580/2009-1);

               —

               Priteisti iš atsakovės ieškovės naudai bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: žodinis prekių ženklas „X-Undergear“ 23 ir 25 klasių prekėms ir paslaugoms.
   Prekių ženklo ar žymens, kuriuo grindžiamas protestas, savininkas: Brawn LLC.

      Prekių ženklas ar žymuo, kuriuo grindžiamas protestas: žodiniai nacionaliniai ir Bendrijos prekių ženklai UNDERGEAR 25 klasės prekėms ir paslaugoms.

      Protestų skyriaus sprendimas: patenkinti protestą.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento (EB) Nr. 207/2009 (1) 8 straipsnio 1 dalies b punkto pažeidimas, nes tarp konfliktuojančių prekių ženklų nėra supainiojimo pavojaus.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1)


title: Byla C-340/06 2007 m. liepos 5 d. Teisingumo Teismo (šeštoji kolegija) sprendimas Europos Bendrijų Komisija prieš Austrijos Respubliką (Valstybės įsipareigojimų neįvykdymas — Direktyva 2003/4/EB — Visuomenės galimybė susipažinti su informacija apie aplinką — Neperkėlimas per nustatytą terminas)

text:
               25.8.2007

               LT

               Europos Sąjungos oficialusis leidinys

               C 199/12

         2007 m. liepos 5 d. Teisingumo Teismo (šeštoji kolegija) sprendimas Europos Bendrijų Komisija prieš Austrijos Respubliką

   (Byla C-340/06) (1)

   (Valstybės įsipareigojimų neįvykdymas - Direktyva 2003/4/EB - Visuomenės galimybė susipažinti su informacija apie aplinką - Neperkėlimas per nustatytą terminas)
   (2007/C 199/20)
   Proceso kalba: vokiečių
   Šalys

      Ieškovė: Europos Bendrijų Komisija, atstovaujama U. Wölker

      Atsakovė: Austrijos Respublika, atstovaujama E. Riedl
   Dalykas
   Valstybės įsipareigojimų neįvykdymas — Nuostatų, būtinų įgyvendinti 2003 m. sausio 28 d. Europos Parlamento ir Tarybos direktyvą 2003/4/EB dėl visuomenės galimybės susipažinti su informacija apie aplinką ir panaikinančią Tarybos direktyvą 90/313/EEB, nepriėmimas per nustatytą terminą (OL L 41, p. 26)
   Rezoliucinė dalis

               1.

               Nepriėmusi per nustatytą terminą visų 2003 m. sausio 28 d. Europos Parlamento ir Tarybos direktyvą 2003/4/EB dėl visuomenės galimybės susipažinti su informacija apie aplinką ir panaikinančią Tarybos direktyvą 90/313/EEB įgyvendinančių įstatymų ir kitų teisės aktų, Austrijos Respublika neįvykdė įsipareigojimų pagal šią direktyvą

               2.

               Priteisti iš Austrijos Respublikos bylinėjimosi išlaidas.

      (1)  OL C 249, 2006 10 14.


title: Byla F-144/12: 2016 m. balandžio 29 d. Tarnautojų teismo nutartis byloje Pedersen/Komisija

text:
               20.6.2016

               LT

               Europos Sąjungos oficialusis leidinys

               C 222/45

         2016 m. balandžio 29 d. Tarnautojų teismo nutartis byloje Pedersen/Komisija

   (Byla F-144/12) (1)

   (2016/C 222/59)
   Proceso kalba: prancūzų
   Pirmosios kolegijos pirmininkas nutartimi nurodė išbraukti bylą iš registro.

      (1)  OL C 26, 2013 1 26, p. 77.